text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 11 मार्च 2012
गजल
माटि पानि छोरि अपन, किएक एतेक दूर छी
आबै जाए जाउ घुरि-घुरि अपन-अपन घर
घर में रोटी नै, रखने माछ-भात भरपूर छी
तिमन-तरकारी बेच-बेच करू नै गुजरा यौ
घुरि आऊ अपन गाम, एतुका अहाँ हजूर छी
परदेश में बनि कतेक दिन रहब परबा
अपन घर आऊ, एतए के अहाँ तs गरूर छी
अपन लोकक मन-मन में मनु अहाँ बसुयौ
परक द्वारि पर बनल किएक मजदुर छी
***जगदानन्द झा 'मनु'


c: text/html

text:
तिलक आ फलदानक आढ्यता
विगत किछु वर्षसँ मिथिलामे सेहो तिलक आ फलदानक चलनि आरम्भ भए गेल अछि। ई पहने आन-आन ठाम छल, देकर देखसी मैथिल सभ सेहो करए लगलाह अछि। एहिमे विवाहक दिन सँ किछु पहिने कन्यागत वर्तन-बासन, कपड़ा-लत्ता, फल, मेवा आदि साँठि कए अनैत छथि आ बराइत पक्ष अपन दलान पर अथवा कोनो उपयुक्त स्थान पर विशाल आयोजन करैत छथि। वर माने लड़िकाकें बीचमे बैसाओल जाइत छैक। दूनू पक्षक हजाम आ पण्डितजी रहैत छथि। गौरी-गणेशक पूजा कए कन्या माने लड़िकीक भाइ लड़िकाकें पानक पात पर दही लगाए तिलक करैत छथिन्ह। दूर्वाक्षत होइत अछि।
तकर बाद फलदानक काज आरम्भ होइत अछि। एहिमे कन्यागतक पक्षसँ लड़िकाक लेल आनल कपड़ा पहिराए, फेरसँ गौरी-गणेशक पूजा कए विवाहक लेल वरण कएल जाइत अछि आ बरतन-बासन कपड़ा-लत्ता अर्पित कएल जाइत अछि। वर ऊठि कए सभटा वस्तुक स्पर्श कए स्वीकार करबाक प्रक्रिया करैत छथि। एहीमे एकटा काँसाक बरतनमे नारिकेर नगद रुपया, सोना-चाँदी आदि जे-जे वस्तु देल जाइत छैक से लए वरक माथ ठेकाए हुनका हाथमे देल जाइत छनि।
ई सभटा प्रक्रिया हमरा केवल सुनल अछि। कतहु देखने नै छी, तैं सम्भव थीक जे तिलक आ फलदानक प्रक्रियामे उलटा-पुलटा भए गेल हो। जे करैत छथि से जानथि।
मुदा पहिने एकर सैद्धान्तिक विश्लेषण करी। ई सभटा प्रक्रिया वैदिक-पद्धतिक अर्हणा थीक, जे पद्धतिमे कन्यादानसँ ठीक पहिने देल गेल अछि। जखनि वर मण्डप पर अबैत छथि तखनि कन्यादाता हुनका पाद्य, अर्घ्य, विष्टर, मधुपर्क, वस्त्र आदिसँ स्वागत करैत छथिन्ह आ तहि मण्डपपर वर्तन-बासन, बिछाओन आदि राखल रहैत अछि जे सांकेतिक रूपसँ वर कें अर्पित करैत छथिन्ह। ई सभटा प्रक्रिया तँ जखनि पारम्परिक अछिए, तखनि अलगसँ एकर आयोजनक की प्रयोजन?
एहिमे कन्यागत अपन निकट संबन्धिक संगे 15-20 व्यक्ति बराइतक ओतए जाइत छथि तँ स्वाभाविक रूपसँ बराइत सेहो 50स कम संख्यामे किएक रहताह। भोजक आयोजन होइत अछि। खर्च सभटा बराइतक दिस सँ होइत अछि, मुदा अंततः खर्च तँ विवाहेक नाम पर भए जाइत छैक। आ जँ कहल जाए जे अन्ततः एहि सभटाक खर्च कन्यागते पर पड़ि जाइत छनि तँ सेहो अनुचित नै होएत। एहि प्रकारें ई सभटा आयोजन मात्र आढ्यता थीक। कन्यागत कें जे किछु देबाक छनि से कन्यादानसँ पूर्व अपनहिँ आँगनमे अर्हणाक रूपमे अर्पित कए देथु, जेना कि मैथिलक विवाहमे अदौसँ होइत आएल अछि।
अनदेसी परम्पराकें जे हमरालोकनि अपनाए खर्च कें बढाबा दैत छी तँ ताहि पर ध्यान देबाक चाही। ई सभ अपव्यय अन्ततः दहेज कें बढ़ाबा दैत अछि।
पहिने ई सभ किछु नै छल। ब्राह्मणेतर वर्गमे लड़िकी देखब एकटा विधि छैक जाहिमे बराइतक परिवारक किछु सम्मानित व्यक्ति जाइत छथि। ब्राह्मण समाजमे सिद्धान्त लिखलाक बाद के बेर कन्यादानेक आयोजन होइत छल। आब ई बीचमे सिंघ-नाँगड़ि घुसि गेल अछि ताहि पर ध्यान देबाक चाही।
मिथिलाक सोतिपूरामे आब हथधरी समाप्त भए गेल अछि। आब एक दिन वरक राशि-नक्षत्र लेबाक लेल कन्यागत बराइतक ओतए अबैत छथि। बराइत एकटा कागज पर वरक राशि आ नक्षत्र लाल मोसिसँ लीखि अपन गोसाउनिक तीर पर रखैत छथि आ ओएह कागज वराइत पक्षक प्रमुख व्यक्ति कन्यागत कें दैत छथिन्ह, जे लए जाए ओ अपन गोसाउनिक सीर पर रखैत छथि आ ओहि आधार पर विवाहक दिन निश्चय तकबैत छथि। ई प्रक्रिया भेलाक बादे बूझल जाइत अछि जे बराइत विवाहक स्वीकृति देलनि। एकर बाद सिद्धान्तक प्रक्रिया होइत अछि। किछु दशक पहिने धरि राशि-नक्षत्र देबासँ पूर्व हथधरी होइत छल से आब लगभग समाप्त अछि। ओ लोकनि धीरे-धीरे प्रक्रियाकें सरल बनाए रहल छथि, जाहिसँ कन्यागतकें कोनो असुविधा नहिं हो।
तें विवाहमे अनावश्यक आडम्बरसँ बचबाक चाही। से जा धरि नै बचब दहेजक रूप आर विकराल भेल जाएत। ओहि दहेजरूपी राक्षसक एक-एक टा टाङ तोड़ने जाएब, तखनि ओ समूल नाश होएत।

robotstxt: allowed

filter: keep


text:
मधुबनी सं चुनाव मैदान मे ठाड़ डॉ शकील अहमद के प्रचार लेल पंडौल पहुंचला पर राहुल गांधी के जोरदार स्वागत कएल गेलन्हि. सभा मे भारी भीड़ उमड़ल छल. राहुल गांधी लोक सं कांग्रेस के वोट देबय के आग्रह कएलथिन्ह. राहुल गांधी के कहनाय छलन्हि जे बिहार सरकार हर मोर्चा पर विफल साबित भेल अछि. कोसी बाढ़ि के दौरान सरकार लोक के राहत पहुंचाबय मे विफल रहल. लोक अखनो कष्ट मे रहि रहल छथि. बिहार हर दृष्टि सं दोसर राज्य सं पाछां अछि. बिहार मे रोजगार के अवसर नहिं रहला सं लोक के दोसर ठाम जाए पड़ैत छनि. ओ कहलथिन्ह जे अहां सभ केंद्र मे फेर सं कांग्रेस... यूपीए के सरकार बनाउ. देश राज्य तरक्की के रास्ता पर बढ़ैत रहत.
कांग्रेस महासचिव राहुल गांधी भने राज्य सरकार के जमि कs कोसलाह मुदा आरजेडी...एलजेपी के खिलाफ किछ नहिं बोललाह. लालू... पासवानजी भने हुनका खिलाफ अपन उम्मीदवार ठाड़ कएने छथिन्ह मुदा राहुल जी किछ बोलय सं बचलाह.


text:
नवका- पुरनका लेख सर्च करु...
कॉमन सेंस... 1
कई बेर अहां... हमरा सभ के संग एहन होए छै जे नहि होबाक चाही. बच्चा मे कइटा बात एहन छल जे घर के संग-संग स्कूल मे सेहो बताएल जाएत छल जे एना नहि करs त ओना नहि करs. जेना अपना सं बड़ के सम्मान करबाक चाही... सत्य बोलबाक चाही... चोरी नहिं करबाक... ककरो दुख नहि पहुंचयबाक चाही... लोक के मदद करबाक चाही... सड़क पर बायां कात चलबाक चाही. गंदगी नहि फैलयबाक चाही. ई सभ नैतिक शिक्षा के रूप मे सेहो पढ़ाएल जाएत छल. एहन मैनर... कॉमन सेंस के बात लोक रोज -रोज के अनुभव सं सेहो सीख लैत अछि जे कि करबाक चाही आओर कि नहि. कोन चीज लोक के पसंद आएत कोन नहि. कोन चीज करला सं लोक के सुविधा होएत आओर कोन चीज सं लोक परेशानी महसूस करताह. मुदा दिल्ली अएला के बाद रोज किछ न किछ एहन होएत अछि जे मुंह सं अनायास निकलि जाएत अछि कॉमन सेंस इज नॉट सो कॉमन. जेना चारि लोक गप करय छी ओहि मे नाक मे आंगुर करय लगलहुं. कतहुं ठाड़ भs लग्घि करय लगलहुं. दस लोक लाइन मे ठाड़ छथि आओर अहां लाइन तोड़ि सभसं आगां जा ठाड़ भ गेलहुं. एकदम चालू रोड पर पांच टा लोक गप लड़ाबैत बीच मे चलि रहल छी. हम आई सं एहि पर एकटा कड़ी शुरू कs रहल छी जेहि मे कॉमन सेंस वाला गप होएत जकरा हम-अहां रोज झेलैत छी.
एक बेर त एहन भेल जे सूचना प्रसारण मंत्रालय मे निदेशक स्तर के एकटा हमर मित्र दिल्ली सं घुमय नोएडा दिस अएलाह. सोचलाह हमरा सं मिलैत चली मुदा ओहि दिन हमर ऑफ छल. पहिने हम बुध दिन ऑफ लैत छलहुं. न्यूज चैनल मे चौबीसों घंटा काज होएत अछि एहि लेल सभ लोक अपन -अपन ऑफ अलग-अलग लैत छथिन्ह. ओ हमरा फोन कएलाह जे हम अहांक ऑफिस के बाहर ठाड़ छी आओर अहां लेल नबका साल के डायरी सेहो लेने आएल छी. हम हुनका कहलिएन्हि जे आई त हमर ऑफ अछि. जहां तक डायरी के गप अछि त हम एकटा लड़का के कहि दैत छी ओ अहां सं लs लेत. हम ऑफिस मे डेस्क पर के एकटा सहकर्मी संजीव दूबे जी के हुनका सं भेंट क डायरी ल लेबय लेल कहलिएन्हि. संजीव जी के इहो बता देलएन्हि जे ओ केहन लोक छथिन्ह आ हुनकर जे स्वागत-सत्कार होबाक चाही से कs देब. संजीव जी डायरी लs वापस न्यूज डेस्क पर चलि अएलाह. काज करय लगलाह. मुदा हमरे संग काज करय वाला एकटा छलाह संजय सिन्हा जी. ओ संजीव सं पूछलखिन्ह किनकर डायरी छनि. संजीव हमरा बारे मे बतएलखिन्ह. मुदा संजय सिन्हा ओ डायरी ल अपना तरफ सं एकटा लड़की के प्रजेंट कs देलखिन्ह. ई जानतहुं जे ई डायरी हितेंद्र जी के कोई प्रजेंट कएने छनि. अगिला दिन हमरा एहि बातक पता चलल. दुख सेहो भेल. मुंह सं अनायास निकलि गेल जे कॉमन सेंस इज नॉट सो कॉमन. संजय सिन्हा जी आई काल्हि आजतक मे छथि. ओना हम संजय जी सं कोनो शिकायत नहिं कएलिएन्हि मुदा जखन हुनकर चर्चा होएत छनि हमरा ई गप याद आबि जाएत अछि.
अहां सभ के संग सेहो जरूर एहन किछ नहिं किछ घटैत होएत. अहां ओकरा लिखि क हमरा पास भेज दिअ.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
सूचना केर अधिकार ओहिना नहि!
देश मे जखन लोक के सूचना केर अधिकार मिलल छलन्हि तं बड़ खुश भेल छलखिन्ह जे आब तं जे जानकारी चाहब मिल जाएत. जतय कतहुं घोटाला होएत देखब...भ्रष्टाचार के पता चलत सूचना के अधिकार सं ओहि बारे मे पूरा जानकारी लs हंगामा मचा देब.
मुदा ई सपना पूरा नहि भेल. अधिकार त मिलल. मुदा एहि मे दस तरहक पेंच सेहो लागि गेल. व्यवस्था... प्रशासन... अधिकारी सभ सूचना देबय सं बचय के लेल दस टा बहानाखोजि लेलाह. एहन -एहन उपाय करय लगलाह जेहि सं जानकारी बाहर नहि निकलि पाबय.
एकटा बात आओर जे ई अधिकार मिलला के अतेक दिन बादहुं अखन धरि बेसि लोक के एहि बारे मे नीक सं पता नहि छनि. आम लोक त छोडुं पढ़ल-लिखल लोक के सेहो एहि बारे मे किछ खास पता नहि छनि.
एहि सभ के लsक दिल्ली मे सूचना अधिकार: कल, आज आओर कल के नाम सं एकटा परिचर्चा आयोजित कएल गेल. एहि परिचर्चा के आयोजित करलाह वरिष्ठ पत्रकार हसन जावेद जी. हसन जी फेसबुक पर सूचना का अधिकार ( RTI ) नाम सं ग्रुप चलाबय छथिन्ह.
फेसबुक पर एहि परिचर्चा के बुनियाद बनल आओर तय करल गेल जे दिल्ली के गांधी शांति प्रतिष्ठान मे एकटा परिचर्चा कएल जाए. फेसबुक सं एहि अभियान के लोक सभ के बड़ समर्थन... सहयोग मिललन्हि.
परिचर्चा मे समयलाइव डॉट कॉम के संपादक पाणिनी आनंद जीक कहनाय छलन्हि जे सूचना के अधिकार आम लोक के हाथ मे मिलल एकटा बड़ पैघ हथियार अछि. ई बड़ काजक चीज अछि. मुदा आब एकर धार भोथड़ करय के कोशिश शुरू भ गेल अछि.
पाणिनी जीक कहनाय छलन्हि जे जेना-जेना लोक एहि अधिकार के प्रति जागरूक भ रहल छथिन्ह... ओना-ओना अधिकारी सभ एकरा सं बचय लेल दस तरहक छाता खोलने जा रहल अछि. अधिकारी कोनो नहि कोनो तरहे सूचना देबय सं बचय चाहैत अछि.
हिनकर ईहो कहनाय छलन्हि जे लोक के अपने संग-संग लोक सभ के सेहो RTI दाखिल करय लेल प्रेरित करबाक चाही. लोक सभ के एकटा सूचना पाबय लेल चारि-पांच लोक सं कई तरह सं आवेदन देबाक चाही.
एहि परिचर्चा मे नीरज कुमार जी बड़ नीक ढंग सं लोक सभ के सूचना के अधिकार के बारे मे बतौलखिन्ह. एहन बुनियादी बात सभ जे आम लोक के लेल बड़ काज के चीज अछि...कोनो सूचना पाबय मे बड़ मददगार अछि.
नीरजजी इहो बतौलखिन्ह जे आरटीआई केना दाखिल कएल जाए. कोन- कोन चीज के ध्यान राखल जाए आओर कोन-कोन चीज सं बाचल जाए. ओ इहो कहलखिन्ह जे चुप बैसला सं काज नहि चलत. कतेक दिन चुप रहब?
दैनिक जागरण के पत्रकार मुकेश केजरीवाल के कहनाय छलन्हि जे लोक सभ के जतय कोनो भ्रष्टाचार के पता चलय... कोनो सेवा मे कमी के पता चलय हुनका सूचना के अधिकार के तहत आवेदन करबाक चाही.
ओ इहो कहलखिन्ह जे आई-काल्हि आवेदन करय वाला के डराबय-धमकाबय के काज सेहो भ रहल अछि. किछ मामला मे RTI कार्यकर्ता पर हमला सेहो भेल अछि. एहि लेल ई काज संभलि कs करय के जरूरत अछि.मुकेश जीक कहनाय छलन्हि जे कई मामला मे अहां एकरा लेल काज करय वाला संस्था के मदद सेहो ल सकय छी. अहां खुद RTI आवेदन देबय मे हिचकि रहल छी त एकरा लेल लड़य वाला संगठन के मार्फत सं अर्जी दाखिल क सकैत छी.
आरटीआई कार्यकर्ता गोपाल प्रसाद जी सेहो अपन अनुभव बांटैत कलखिन्ह जे प्रशासन कई बेर सही जानकारी देबय के जगह लोक के घुमाबय के कोशिश करैत अछि. पूछब आम आओर जवाब देताह लीची. अगर अहां आरटीआई सं सही जानकारी चाहय छी तं आवेदन के ड्रॉफ्टिंग ठीक सं करय पड़त.
गोपाल जी के मुताबिक आवेदन पत्र मे अहां जे सवाल पूछि रहल छी ओकर घेराबंदी करैत दस तरहक एहन सवाल पूछु जेहि सं ओहि सवाल के सही जवाब मिल सकय. संगे-संग ओहि चीज के बारे मे अहां के खुद पूरा जानकारी सेहो होबाक चाही.
परिचर्चा मे शामिल गवर्नेंस नाउ के पत्रकार दानिश जीक कहनाय छलन्हि जे सरकार एकर महत्व कम करय लेल दस तरहक नया नियम लागू करय के तैयारी मे अछि. जेहि मे 250 शब्द मे अर्जी देबय के बाध्यता... आवेदनकर्ता के मरला पर जानकारी नहि देल जाएत एहन तरहक दस बात.
बड़ खतरनाक कदम उठा रहल अछि सरकार एकरा कमजोर करय लेल. कई बेर जानकारी नहि देबय लेल ठेकेदार... एजेंट... माफिया टाइप के लोक आवेदनकर्ता के मारि मामला के खत्म करय के कोशिश करि सकैत अछि.
आयोजक हसन जीक कहनाय छलन्हि जे सरकार एकरा खत्म करय आ एहि मे मिलल अधिकार के कम करय के कोशिश मे लागल अछि. मुदा एना नहि होबए देल जाएत. एहि बारे मे फेसबुक पर अभियान चलैत रहत. अहां सभ एहि सं जुड़ल रहुं.
एहि परिचर्चा मे मध्यप्रदेश... हरियाणा... राजस्थान आओर बिहार तक के लोक आएल छलखिन्ह. लोक सभ के उत्साह के देखैत तय भेल जे जल्दीए एहन आओर परिचर्चा आयोजित करय के जरूरत अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
जनकपुर. मैथिली साहित्य मे महत्वपूर्ण योगदानक लेल सुजीत कुमार झा कें सरस्वती राजनारायण साहित्यिक पुरस्कार देबाक निर्णय कएल गेल अछि. पुरस्कार मे ११ हजार एक नगद आ प्रशस्ती पत्र देल जायत. सरस्वती राजनारायण प्रतिष्ठानक एक बैसार मे पुरस्कारक घोषणा कएल गेल अछि. जनतबक अनुसार पुरस्कार जेठ ८ गते जनकपुर मे आयोजित एक कार्यक्रममे प्रदान कएल जाएत. प्रतिष्ठानक संयोजक चन्देश्वर प्रसाद रौनियारक अध्यक्षता मे भेल एक बैसार द्वारा पुरस्कारक चयन कएल गेल अछि. बैसारमे प्रतिष्ठानक सल्लाहकार समितिक संयोजक राजेन्द्र झा, प्रतिष्ठानक सचिव रामचरित्र ठाकुर आ कोषाध्यक्ष बुधन साहक सहभागिता रहल छल.
सरस्वती राजनारायण प्रतिष्ठान विभिन्न क्षेत्रमे पुरस्कार देइत रहल अछि. ओना साहित्यिक क्षेत्रक लेल पहिलबेर पुरस्कार देल गेल अछि. प्रतिष्ठानक सचिव रामचरित्र ठाकुरक अनुसार ई पुरस्कार प्रत्येक वर्ष मैथिली साहित्य क्षेत्र काज करएवला व्यक्ति कें प्रदान कएल जाएत. लगभग दू दशकसँ पत्रकारिता क्षेत्रमे सक्रिय रहल पत्रकार झा एभिन्यूज टिभीके जनकपुर समाचारदाता सेहो रहल छथि. पत्रकार झाके कोइली घूरि आउ बालकथा संग्रह, जिद्दी कथा संग्रह, रिपोर्टर डायरी संस्मरण संग्रह आ चिडै कथा संग्रह मैथिली भाषामे प्रकाशित रहल अछि. (Report: मिथिमीडिया ब्यूरो)
सरस्वती राजनारायण प्रतिष्ठान विभिन्न क्षेत्रमे पुरस्कार देइत रहल अछि. ओना साहित्यिक क्षेत्रक लेल पहिलबेर पुरस्कार देल गेल अछि. प्रतिष्ठानक सचिव रामचरित्र ठाकुरक अनुसार ई पुरस्कार प्रत्येक वर्ष मैथिली साहित्य क्षेत्र काज करएवला व्यक्ति कें प्रदान कएल जाएत. लगभग दू दशकसँ पत्रकारिता क्षेत्रमे सक्रिय रहल पत्रकार झा एभिन्यूज टिभीके जनकपुर समाचारदाता सेहो रहल छथि. पत्रकार झाके कोइली घूरि आउ बालकथा संग्रह, जिद्दी कथा संग्रह, रिपोर्टर डायरी संस्मरण संग्रह आ चिडै कथा संग्रह मैथिली भाषामे प्रकाशित रहल अछि. (Report: मिथिमीडिया ब्यूरो)
Tags: हालचाल


text:
पटना। 04 अक्टूबर।
बिहार विद्यालय परीक्षा समिति (बीएसईबी) आय एक बड़का कार्रवाई करैत राज्य भरिक 144 इंटर कॉलेज केर मान्यता निलंबित केलनि। एहि सभ कॉलेज सँ नोटिस जारी करि स्पष्टीकरण मांगल गेल अछि आर संतोषजनक जवाब नै देबा पर मान्यता रद्द क' देल जायत कहल गेल अछि। बीएसईबी अध्यक्ष आनंद किशोर आय मंगलवार दिन प्रेस कांफ्रेंस आयोजित करि एहि बातक जानकारी देलाह।
बोर्ड केर इ कार्रवाई एहि बरख मेरिट घोटाला केर पर्दाफाश भेलाक बाद 31 जिला केँ 212 संस्थान सभक जांच केँ बाद आयल रिपोर्ट केर तहत कायल गेल अछि। एहि सभ संस्थान क' पूर्व अध्यक्ष लालकेश्वर प्रसाद अप्पन कार्यकाल केर दौरान मान्यता देना छलाह।


text:
शिवसेना बिहार विधानसभा चुनाव मे 50 सीट पर चुनाव लड़त। पार्टीक राज्यसभा सांसद अनिल देसाई न्यूज एजेंसी पीटीआई सं बात करैत कहलेथि जे ओ बिना कोनो गठबंधन कें चुनावी मैदान मे उतरता। देसाई कहलनि जे शिवसेना कें बिहार चुनाव मे हुनक कोनो पार्टी कें संग गठबंधन नहि अछि आ हम लगभग 50 सीट पर चुनाव लड़ब। ओ कहलनि जे हम उम्मीदवार कें ओहि क्षेत्र मे चुनावी मैदान में उतारने छी, जतय हमरा कैडर सार्वजनिक कार्य मे शामिल रहल अछि।
ओ कहलनि जे बिहार चुनाव कें लेल शिवसेनाक चुनावि चिह्न ‘तुरा बजबैत आदमी’ होयत। ओ बतओलनि जे चुनाव आयोग पहिने शिवसेना कें अपन पार्टी कें प्रतीक ‘धनुष और तीर’ कें उपयोग करे सं रोकने छल किएकी ओ बिहार विधानसभा चुनाव मे जदयू के चुनाव चिन्ह ‘तीर’ सं मिलैत जुलैत छल।
बिहार मे चुनाव प्रचार कें लेल महाराष्ट्रक मुख्यमंत्री आ शिवसेना अध्यक्ष उद्धव ठाकरे कें कार्यक्रम कें बारे मे पूछला पर, देसाई कहलनि जे विवरण स्वयं पार्टी आ सीएम द्वारा देल जायत। शिवसेना 22 नेताक सूची जारी केलक जे बिहार मे चुनाव प्रचार करता। उद्धव ठाकरे कें अलावा हुनक पुत्र आ महाराष्ट्र कें पर्यटन मंत्री आदित्य ठाकरे सेहो सूची मे शामिल छथि।
बिहार चुनाव प्रचार करय वला अन्य शिवसेना नेता मे सुभाष देसाई, संजय राउत, अनिल देसाई, विनायक राउत, अरविंद सावंत, प्रियंका चतुर्वेदी, राहुल शेवाले आ क्रुणाल शामिल छथि।अहाँके कही दी जे 243 सदस्यीय बिहार विधानसभाक लेल चुनाव 28 अक्टूबर, 3 नवंबर आ 7 नवंबर कें तीन चरण मे होयत आ वोटक गिनती 10 नवंबर कें होयत।


text:
तिरुवनन्तपुरम
निर्देशाङ्क: ८°२९′१५″N ७६°५७′०७″E / ८.४८७४°N ७६.९५२°E
तिरुवनन्तपुरम (मलयालम - തിരുവനന്തപുരം) या त्रिवेन्द्रम केरल प्रान्तक राजधानी छी। ई नगर तिरुवनन्तपुरम जिला कs मुख्यालय सेहो छी। केरलक राजनीतिके अलावा शैक्षणिक व्यवस्था कs केन्द्र सेहो इहे छी। कइयो शैक्षणिक संस्थानसभमे विक्रम साराभाई अंतरिक्ष केन्द्र, राजीव गांधी जैव प्रौद्योगिकी केन्द्र किछ प्रसिद्ध नामसभमे सं छी। भारतक मुख्य भूमिके सुदूर दक्षिणी पश्चिमी तट पर बसल इ नगर कs महात्मा गांधी द्वारा भारत कs सदाबहार नगरक संज्ञा देल गेल छल।
नाम[सम्पादन करी]
तिरुवनन्तपुरम कs संधिविच्छेद अछि: तिरुवनन्तपुरम = तिरु+ अनन्त+ पुरम्
तिरु एक दक्षिण भारतीय आदरसूचक आद्याक्षर छी (जेना कि - तिरुचिरापल्ली,तिरुपति,तिरुवल्लुवर) जकर हिन्दी समानान्तर छी श्री (जका - श्रीमान, श्रीकाकुलम्, श्रीनगर, श्रीविष्णु इत्यादि)। अनन्त भगवान अनन्तके लेल अछि तथा संस्कृत शब्द पुरम् कs अर्थ अछि घर, वासस्थान।
हिन्दी वर्तनी[सम्पादन करी]
हिन्दीमे अहिक वर्तनिसभमे सेहो लिखल जाइत अछि - तिरुवनन्तपुरम या तिरुवनन्तपुरम् या तिरुअनन्तपुरम।
- हिन्दी (तथा अन्य भारतीय भाषासभ)मे सन्धिके अनुसार तिरु+अनन्त = तिरुवनन्त। ताहि कारन एकरा तिरुवनन्तपुरम् लिखैत अछि।
इतिहास[सम्पादन करी]
केरलक राजधानी तिरुवनंतपुरम कs त्रिवेंद्रमके नामसं सेहो पुकारल जाईत अछि। देवतासभ कs नगरीके नामसं मशहूर ई शहर कs महात्मा गांधी द्वारा सदाबहार शहर कs संज्ञा देल गेल छल। यी शहर कs नाम शेषनाग अनंतके नाम पर पड़ल जिनकर ऊपर पद्मनाभस्वामी (भगवान विष्णु) विश्राम करैत अछि। तिरुवनंतपुरम, एक प्राचीन नगर छी जकर इतिहास १००० ईसा पूर्व सं शुरु होइत अछि।
भौगोलिक दशा[सम्पादन करी]
तिरुवनंतपुरम भारतके केरल राज्यके दक्षिण-पश्चिमी तट पर ८°३०′N ७६°५४′E / ८.५°N ७६.९°E पर स्थित अछि।
मौसम[सम्पादन करी]
मुख्य आकर्षण[सम्पादन करी]
श्री पद्मनाभस्वामी मंदिर[सम्पादन करी]
तिरुवनंतपुरम वेधशाला[सम्पादन करी]
चिड़ियाघर[सम्पादन करी]
वाइजिनजाम[सम्पादन करी]
प्रमुख शिक्षण संस्थान[सम्पादन करी]
चित्र दीर्घा[सम्पादन करी]
टिप्पणिसभ[सम्पादन करी]
सन्दर्भ सामग्रीसभ[सम्पादन करी]
Thiruvananthapuramक सम्बन्धमे विकिपिडियाक भातृ योजनासभमे ताकी:
- Manorama Yearbook 1995 (Malayalam Edition) आइएसएसएन 0970-9096
- Manorama Yearbook 2003 (English Edition) ISBN 81-900461-8-7
- Frank Modern Certificate Geography II ISBN 81-7170-007-1
- Growing Populations, Changing Landscapes - Studies from India, China and United States 2001 (National Academy Press, Washington DC)
बाह्य जडीसभ[सम्पादन करी]
- आधिकारिक जिला वेबसाइट
- त्रिवेंद्रम पर पब्लिक रिलेशंस का पृष्ठ
- त्रिवेंद्रम जिले पर केरल सरकार की वेबसाइट
- ट्रिबिज़: त्रिवेंद्रम विकास


text:
शनिवार, 24 मई 2014
शुक्रवार, 23 मई 2014
माधवेश्वरनाथ महादेव
सचिव - नाम विस्मृति भऽ रहल अछि) पर देल गेल छल। ओहि बैसार मे प्रवीण नारायण चौधरी (नेपाल ) आ करुणा झा (दहेज़ मुक्त मिथिला अध्यक्षा नेपाल ) जी सेहो भाग लेने रहैती । बैसारक पूर्ण विवरण आ निर्णय एहि सँ पूर्व सेहो देल गेल अछि जे आइयो दहेज मुक्त मिथिलाक पुरान पोस्ट मे मौजूद अछि। माननीय विधायक फय्याज भाइ (बिस्फी विधानसभा), मधुबनी ड्योढिक बाबु कुलधारी सिंह, रहिका सँ बाबा निलाम्बर मिश्र, सौराठ सँ प्रो. सर्वेश्वर मिश्र सहित अनेको गणमान्य बुद्धिजीवी, ज्येष्ठ नागरिक, समाजसेवी आदि केर बीच भेल समस्त निर्णय छल जे हम सब स्वयंसेवा सँ एहि मन्दिरक जीर्णोद्धार करब। ताहि समय श्री निलाम्बर मिश्र तात्कालीन विधान परिषद् सभापति -
ताराकान्त बाबु केर स्थानीय प्रतिनिधिक रूप मे तारा बाबु संग लगे हाथ बात करैत ओहि मिटींग सँ दुइ महत्त्वपूर्ण निर्णय करौने छलाह। एक, सौराठ मे 'मिथिला चित्रकला शिक्षण संस्थान' खुलेबाक आर माधवेश्वरनाथ महादेव मन्दिर केर जीर्णोद्धार लेल कला-तथा-संस्कृति मंत्रालय, बिहार सँ कार्य करेबाक पुष्टि, दुनू कार्य लेल बिहार सरकारक टोली सेहो आबि आवश्यक छानबीन करैत वचन दय चलि गेल। संस्थान आ मन्दिर दुनू कार्य हाल धरि बिहार सरकार पूरा नहि कय सकल अछि। आ एहि चक्कर मे हमरा लोकनि स्वयंसेवा सँ सेहो किछु नहि कय सकलहुँ अछि। आब ७ जुन सौराठ सभागाछी मे दहेज मुक्त मिथिलाक स्मारिका विमोचन कार्यक्रम मे पुन: एहि समस्त विषय पर वार्ता करैत आगामी योजना बनायब।
मंगलवार, 20 मई 2014
मिथिला राज्य निर्माण सेना के तत्वाधान में बुद्धिजीवी सम्मलेन
मिथिला राज्य निर्माण सेना के तत्वाधान में बुद्धिजीवी सम्मलेन
मिथिला राज्य निर्माण सेना - बेर - बेर जेका फेर एकटा डेग उठेलक जकर नाम छल बुद्धिजीव सम्मलेन
ओना त अपन मिथिला में बुइधिक खजाना के अंत नै छैक , ओहि में तकनय बड़ मुश्किल अच्छी , तयो मिथिला राज्य निर्माण सेना , अपन कर्तबय से पाछू नै हटल , डेल्ही एन सी आर में जतेक बुद्धिजीवी या पत्रकार सब छथि सव के फोन या सम्बाद के जरिय सूचित केला बयक्ति सब क्यों ऑयल छाला , जाहि में लेट - सेट धरपरायल हमहुँ बुद्धिजीवी लोकनिक पाछू में बैसलो , हुनक सभक मुखारविंद सं निकलल शब्द के अनुसररण करैत बहुत निक लागल , कहाबत कोनो खराप नै छैक , बुद्धिजीवी लोक कहैत कियाक छै , से आई देखबा में ऑयल ।
मिथिला राज्य निर्माण सेना केर प्रयास सँ मिथिलाक बुद्धिजीवी लोकनि अपन अस्मिता लेल चिन्तन करय लगलाह, वास्तविकता तऽ यैह छैक जे हर डेग पर बुद्धिमान आ विद्वान् जँ कतहु रहैत छथि तऽ ओ थीक मिथिला, मुदा जनैतिकसचेतनाक घोर अकाल एतहि छैक, ई विडंबना नहि तऽ आर कि? हम सब देश आ विदेशक राजनैतिक परिदृश्य केर समीक्षा कय सकैत छी, मुदा अपन खसैत अस्मिता आ पहिचानविहीनता प्रति भारतीय संविधान मे सुधार नहि करा सकैत छी.... हमरा लोकनिक गट्स तखन कि मात्र आनक चाकरी लेल? लेकिननकारात्मकता सऽ आब डरेबाक आवश्यकता नहि छैक, मिरानिसे केर एहि महत्त्वपूर्ण प्रयासक सराहना आ प्रशंसा हेबाक चाही। नवतुरिया नीक काज कय रहल अछि। अहुँ सब सम्पर्क करैत स्वस्फूर्त इहि मुहिम मे
मिथिला राज्य निर्माण सेना के तत्वाधान में बुद्धिजीवी सम्मलेन
मिथिला राज्य निर्माण सेना के तत्वाधान में बुद्धिजीवी सम्मलेन
ओना त अपन मिथिला में बुइधिक खजाना के अंत नै छैक , ओहि में तकनय बड़ मुश्किल अच्छी , तयो मिथिला राज्य निर्माण सेना , अपन कर्तबय से पाछू नै हटल , डेल्ही एन सी आर में जतेक बुद्धिजीवी या पत्रकार सब छथि सव के फोन या सम्बाद के जरिय सूचित केला बयक्ति सब क्यों ऑयल छाला , जाहि में लेट - सेट धरपरायल हमहुँ बुद्धिजीवी लोकनिक पाछू में बैसलो , हुनक सभक मुखारविंद सं निकलल शब्द के अनुसररण करैत बहुत निक लागल , कहाबत कोनो खराप नै छैक , बुद्धिजीवी लोक कहैत कियाक छै , से आई देखबा में ऑयल ।
प्रकारे सब द्रिष्टी सं देखल गेल त पता लागल जे मिथिलाक विकास के नाम पर ( o ) जीरो अच्छी ओहि o के १०० कोना करी ,
मिथिला राज्य निर्माण सेना केर प्रयास सँ मिथिलाक बुद्धिजीवी लोकनि अपन अस्मिता लेल चिन्तन करय लगलाह, वास्तविकता तऽ यैह छैक जे हर डेग पर बुद्धिमान आ विद्वान् जँ कतहु रहैत छथि तऽ ओ थीक मिथिला, मुदा जनैतिकसचेतनाक घोर अकाल एतहि छैक, ई विडंबना नहि तऽ आर कि? हम सब देश आ विदेशक राजनैतिक परिदृश्य केर समीक्षा कय सकैत छी, मुदा अपन खसैत अस्मिता आ पहिचानविहीनता प्रति भारतीय संविधान मे सुधार नहि करा सकैत छी.... हमरा लोकनिक गट्स तखन कि मात्र आनक चाकरी लेल? लेकिननकारात्मकता सऽ आब डरेबाक आवश्यकता नहि छैक, मिरानिसे केर एहि महत्त्वपूर्ण प्रयासक सराहना आ प्रशंसा हेबाक चाही। नवतुरिया नीक काज कय रहल अछि। अहुँ सब सम्पर्क करैत स्वस्फूर्त इहि मुहिम मे
सदस्यता लें संदेश (Atom)


text:
पटना । बिहार क चीनी मिल क प्रति निवेशक क बेरुखी स परेशान राज्य सरकार आब एहि मिल कए बेचबा लेल नव तरीका तकबा मे जुटल अछि। सरकारी अधिकारी मानू त आब एहि मिल आ एकर जमीन कए बिहार औद्योगिक भूमि विकास प्राधिकरण (बियाडा) क हवाले कैल जा सकैत अछि।
राज्य सरकार क एकटा वरिष्ठ अधिकारी क कहब अछि जे, बियाडा क जरिये एहि मिल कए बेचकए हम मोट रकम कमा सकैत छी। संगहि हमारा लग विकल्प सेहो कईटा होइत। एखनधरि हम सिर्फ एकटा निवेशक कए इ मिल आ जमीन द रह छी, मुदा बियाडा एहि भूमि कए कईटा निवेशक कए अलग-अलग दाम पर द सकैत अछि। एहि स हमर कमाई मे इजाफा होएत।
राज्य सरकार बिहार स्टेट शुगर कॉरपोरेशन क साल स बंद पड़ल इन मिल कए बेचबा क फैसला एहि लेल केने छल, ताकि एकर कर्मचारी कए साल स लंबित वेतन क भुगतान कैल जा सकए। राज्य क गन्ना आयुक्त जयमंगल सिंह कहला जे हिनकर वेतन क मद मे साल स टका लंबित अछि। एहि मिल कए बेचकए हम कम स कम एतबा रकम जुटेबाक इच्छा रखैत छी जाहि स हुनका सब कएबकाया द सकी। सिंह कहला जे हम एहि चीनी मिल कए बेचबा लेल तीन चरण मे बोलि मंगेलहू। पहिल चरण मे 15, दोसर मे 9 आ तेसर मे 11टा मिल कए बेचबा लेल प्रयास कैल गेल, मुदा केवल दू-दू कुल चारि टा चीनी मिल कए बेच सकलहूं अछि। तेसर चरण क प्रक्रिया एखन चलि रहल अछि, मुदा एहि मे सेहो केवल चारिटा मिल पर गप भ रहल अछि।
ओ कहला जे तेसर चरण मे दूटा मिल क इस्तेमाल निवेशक चीनी मिल क रूप मे करै चाहैत छथि। बाकी मिल क इस्तेमाल ओ दोसर काज लेल करै चाहैत छथि। हमरा एहि मे कोनो आपत्ति नहि अछि, मुदा कम निवेशक क एला स हम परेशान जरूर छी। सूत्र क कहब अछि जे ज्यादातर निवेशक त जमीन क खातिर एहि चीनी मिल सब कए दिस आकर्षित भ रहल छलाह। ओ एकर इस्तेमाल चीनी उत्पादन स इतर दोसर काज लेल करै चाहैत छथि, मुदा एकरा लेल एखन ठीक स माहौ नहि बनल अछि जाहि स ओ दुविधा मे छथि। सरकार सेहो इ नहि चाहैत अछि जे विपक्ष ओकरा पर इ आरोप लगाबै जे सरकार चीनी मिल खोलबा मे विफल रहल। मालूम हुए जे देश क आन राज्यक मुकाबले बिहार क चीनी मिल लग बहुत जमीन अछि। मिसाल क तौर पर मुजफ्फरपुर जिले क मोतीपुर चीनी मिल लग 1,000 एकड़ जमीन अछि। बीतल चारि साल मे सूबा मे जमीन क दाम आसमान छू रहल अछि। भूमि अधिग्रहण मे आबि रहल दिक्कत कए देखैत नव उद्योग लेल जमीनक व्यवस्था काफी मुश्किल भ गेल अछि एहन मे एहि मिल ल जे जमीन अछि ओहि मे दू स चारि टा उद्योग एक संग लागी सकैत अछि। एहन मे सरकार एकरा एक गोटे क हाथे बचबा स बेसी चारि गोटेक हाथे बेचबाक योजना पर विचार करि रहल अछि।


text:
पुणे के “ललना महोत्सव” में लागल मुक्ति झाक मिथिला पेन्टिंग प्रदर्शनी
पुणे । पूजा झा
अन्तर्राष्ट्रीय महिला दिवस के अवसर पर निवेदिता प्रतिष्ठान आ पुणे नगरपालिका के संयुक्त तत्वावधान में “ललना महोत्सव २०२०” के आयोजन दिनांक ६ सँ ८ मार्च २०२० तक कोथरुड पुणे के यशवंतराव चौहान कलादालन में, एड्वोकेट अनुराधा भारती अंतापुरकर जी के संयोजन में कयल गेल छल।
एहि महोत्सव में “स्वच्छ पुणे” विषय पर चित्रकला प्रतियोगिता के आयोजन कयल गेल छल।
एहि महोत्सव में देश भरि सँ प्रमुख महिला कलाकार के कलाविष्कार के प्रदर्शनी “आक्रुती” के आयोजन भेल छल। एहि प्रदर्शनी में मिथिला चित्रकला के सिद्धहस्त कलाकार श्रीमती मुक्ति झा सेहो भाग लेलनि आ सम्मानित भेलीह।
त्रिदिवसीय एहि आयोजन में वरिष्ठ चित्रकार श्री दत्तासाहेब सुतार आ श्री विरेन्द्र कुमार झा के सान्निध्य में पुणे में पहिल एहन कर्यक्रम छल जहिमें मिथिला चित्रकला सम्मिलित भेल आ कोनो मिथिला चित्रकलाक कलाकार एहिमें सहभागी बनलीह।


text:
नवका- पुरनका लेख सर्च करु...
जानकी महोत्सव
सीतामढ़ी में 12 सं 14 मई तक जानकी महोत्सव के आयोजन कएल गेल. तीन दिन चलल एहि महोत्सव में मिथिला केर संग- संग नेपाल आओर दोसरों ठाम के हजारों लोक शामिल भेलाह. महोत्सव में हजारों के संख्या में साधु संत सेहो अएलाह. सत्संग... प्रवचन... कीर्तन सेहो भेल. तीन दिन पूरा सीतामढ़ी शहर जानकीमय भS गेल. पूरा शहर भगवद भक्ति में डूबल रहल. कइटा सांस्कृतिक कार्यक्रम पेश कएल गेल. स्कूली बच्चा लोकनि सेहो कार्यक्रम पेश कएलिह. महोत्सव के आखिरी दिन बुधवार के शहर में एकटा मनोहर झांकी निकालल गेल.
सीता मैया के जन्मस्थली होयबाक कारणे ई श्रद्धा के केन्द्र अछि. मुदा एकरा विकास के लेल जे काज होबाक चाहि से नहिं भेल अ. एहि ठाम आबय- जाय... रहय के कोनो नीक इंतजाम नहिं अछि. अगर एहि स्थान के पर्यटन स्थल के रूप में विकसित कएल जाए तs सरकार के राजस्व के प्राप्ति सेहो होएत. आओर आमदनी बढ़ला सs एहि ठामक लोकक जीवन स्तर में सुधार सेहो होएत.
सीता मैया के जन्मस्थली होयबाक कारणे ई श्रद्धा के केन्द्र अछि. मुदा एकरा विकास के लेल जे काज होबाक चाहि से नहिं भेल अ. एहि ठाम आबय- जाय... रहय के कोनो नीक इंतजाम नहिं अछि. अगर एहि स्थान के पर्यटन स्थल के रूप में विकसित कएल जाए तs सरकार के राजस्व के प्राप्ति सेहो होएत. आओर आमदनी बढ़ला सs एहि ठामक लोकक जीवन स्तर में सुधार सेहो होएत.
सदस्यता लें टिप्पणियाँ भेजें (Atom)


text:
पराठा
पराठा (उर्दू: پراٹھا, तमिल: பராட்டா) भारतीय रोटीक विशिष्ट रूप छी। ई उत्तर भारतमे जतेक लोकप्रिय अछि, लगभग ओहि अनुरुप दक्षिण भारतमे सेहो अछि, मुदा मूल अन्तर ई अछि, कि जतय उत्तरमे आटाक पराठा बनैत अछि, तँ दक्षिणमे मैदाक बनैत अछि। प्रतिदिन उत्तरी भारतीय उपमहाद्वीपीय नास्तामे सबसँ लोकप्रिय पकवान यदि किछ अछि तँ ओ पराठा छी।[१][२] पराठा शब्द उपरि+आवर्त शब्दसँ बनल अछि।[३] उपरि यानी उपर कऽ भाग आ आवर्त यानी चारो दिस घुमेनाए।
पराठा लगभग रोटी जका बनाएल जाइत अछि। रोटी जेना तावा पर सेकलाक बाद सीधा आंच पर फुलाएल जाइत अछि तँ पराठाकेँ मात्र तावा पर सेकल जाइत अछि। रोटी बनि गेलाक बाद ओकरा उपरसँ शुद्ध घी लगाएल जा सकैत अछि मुदा पराठाकेँ तावा पर सेकते खन घी या तेल लगाए सेकल जाइत अछि। दक्षिण भारतक केरलक पराठा प्रसिद्ध अछि। एतय एकरा प्रोट्टा कहल जाइत अछि।
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
अश्रुपूर्ण श्रद्धांजलि
*******
आई भोरे लगभग ६.३० बजे व्रजस्थ मैथिल, राष्ट्रभक्त,समाजसेवी,अखिल भारतीय मिथिला राज्य संघर्ष समिति के राष्ट्रीय कार्यकारिणी के सदस्य,प्रबल मिथिला राज्य समर्थक, मैथिली भाषा आन्दोलन के सेनानी पं० विजय कुमार शाण्डिल्य (शर्मा ) ह्रदयाघात के कारण स्वर्गवासी भऽ गेलाह।
अखिल भारतीय मिथिला राज्य संघर्ष समिति परिवार एहि घटना सँ मर्माहत् अछि। संघर्ष समिति के राष्ट्रीय अध्यक्ष डा० बैद्यनाथ चौधरी बैजू, अंतर्राष्ट्रीय संयोजक प्रो०अमरेन्द्र कुमार झा आ राष्ट्रीय प्रवक्ता एवं मीडिया प्रभारी ईंजीनियर शिशिर कुमार झा अश्रुपूर्ण श्रद्धांजलि दैत शर्माजी परिवार के एहि दुखक समय मे शांति आ धैर्य लेल माँ जानकी सँ प्रार्थना केलैन अछि।
शर्माजी के संक्षिप्त परिचय:-
नाम:- पं० विजय कुमार सांडिल्य ( शर्मा )
जन्म दिवस:-११ दिसम्बर १९६२
वैवाहिक दिन:- १९ जून १९९१
पढाई:- स्नातक, दिल्ली विश्वविद्यालय
पार्टी सदस्य:- बी जे पी
संगठन:-१. राष्ट्रीय स्वयंसेवक संघ,पद:-नगरकार्यवाह त्रिनगर,नइ दिल्ली।
२. अखिल भारतीय मिथिला राज्य संघर्ष समिति,पद:-सदस्य, राष्ट्रीय कार्यकारिणी।
स्वदेशी मंच सँ हरदम स्वदेशी सामान के पक्षधर सालों सँ।चीन सँ तनातनी के बीच २७ जून २०२० के सपरिवार स्वदेशी लेल संकल्प लेलैनि।
सम्पादक:- हिन्दी मासिक पत्रिका ” श्रीपति सम्वाद ” ( जाहि मे दू पृष्ठ मैथिली भाषा के समाचार आ लेख लेल। मिथिला राज्य आन्दोलन के सब समाचार छापि व्रजस्थ मैथिल के जागरूक करैत रहलाह )
पता:- त्रिनगर , नई दिल्ली
माता:-श्रीमति प्रेमवती
पिता:- श्री हरिगोविन्द शर्मा
दादी:- कैलाशवासी लीलावती
दादा:- श्री रामप्रसाद शर्मा
दोसर पता( जखन ५००-६००) साल पहिने मिथिला सँ पलायन कऽ व्रज भूमि आयल छल हिनक परिवार ):-
गाम:- आशा घडी डा० मांट
जनपद:-मथुरा (यू०पी०)
मूलगाम:-पगुलवार-भरियाम, मिथिला, बिहार
गोत्र:- शाण्डिल्य
वेद-सामवेद ग्रह-सूत्र,गोभिल शाखा-कौथुमी प्रवर-३,
बीजीपुरुष-रमाकान्त झा
वर्तमान मे:-
एकटा पुत्र:-एडवोकेट पुनीत शर्मा।
एहेन मिथिला विभूति आ मिथिला मैथिली सेनानी के कोटिश: नमन् आ अश्रुपूर्ण श्रद्धांजलि।
ॐ शांति ॐ शांति ॐ शांति ॐ शांति ॐ।
जयतु मिथिला मैथिली आंदोलनी।


text:
जुल्फिकार अली भुट्टो
जुल्फिकार अली भुट्टो (उर्दू आ सिन्धी: ذوالفقار علی بھٹو, जन्म: ५ जनवरी १९२८ - मृत्यु: ४ अप्रैल १९७९) पाकिस्तानक प्रधानमन्त्री छल । ओ सन् १९७३ सँ १९७७ धरि पाकिस्तानक प्रधानमन्त्री रहल । प्रधानमन्त्री होमए सँ पहिने ओ अय्युब खानक शासनकालमे देशक विदेश मन्त्री रहि चुकल छल । सन् १९६७ मे अय्युब खान सँ मतभेद भेलाक कारण जुल्फिकार अपन एकटा नव पार्टी (पिपिपी) स्थापना केलक । सन् १९६२ कऽ भारत-चीन युद्ध, सन् १९६५ आ सन् १९७१ कें भारत-पाकिस्तान युद्धक समय ओ महत्वपूर्ण पद पर आसीन छल । सन् १९६५ कें युद्धक बाद जुल्फिकारद्वारा पाकिस्तानी परमाणु कार्यक्रमक ढाँचा तैयार कराएल गेल छल । पूर्व पाकिस्तानी नेता बेनजिर भुट्टो हिनकरे पुत्री छल । पाकिस्तानी सर्वोच्च अदालतक एक फैसला पर हिनका सन् १९७९ मे फाँसी पर लटकाए देल गेल छल ।


text:
टिस्टा नदी
टिस्टा नदी भारतक पश्चिम बङ्गाल राज्यक दार्जिलिङ जिल्लामे पडैत छल। टिस्टा नदी नेपाल अङ्ग्रेज युद्ध होएसँ आगा धरि नेपालक पूर्वी सिमानामे छल। ई नदीसँ मेची नदी धरिके सम्पूर्ण पहाडी तथा तराई भूभाग नेपाल सरकार सुगौली सन्धि माफर्त ब्रिटिस इस्ट इण्डिया कम्पनी सरकारक स्वामित्व हस्तान्तरण करै पडल।
कहल जाइत अछि कि टिस्टा नदी भारतीय प्रान्त सिक्किमक जीवनरेखा छी, सिक्किम प्रान्तक जते लम्बाई अछि लगभग पुरे लम्बाईसँ भके बहै वाला ई नदी वरदान्त हिमालयक समसितोष्ण आ नदीक घाटीसँ उष्णकटिबन्ध तापमानक काटि ल जाइत अछि। चमकिला हरियर (emerald) रंगक ई नदी बंगलादेशक ब्रह्मपुत्र नदीमे मिलैसँ पहिले धरि ई नदी सिक्किम आ पश्चिम बङ्गालक सिमानाक रूपमे रहैत अछि। ई नदीक सम्पूर्ण लम्बाई ३१५ किमी (१९६ माइल) रहल अछि।


text:
मैथिली संगीत साधिका आ लोकप्रिय गायिका अंशु माला सं चन्दन कुमार झा द्वारा लेल गेल साक्षात्कारक प्रमुख अंश—
अहाँक संगीत सँ जोड़ाओ कोना भेल?
संगीतक प्रति बचपन सं आकर्षण छल. भगवती गीत आ नचारी माँ सं बच्चे सं सुनैत रही आ गाबय केर प्रयास सेहो करी. हमर माँ (श्रीमती शशि किरण झा) संगीतक विधिवत शिक्षा नहि नेने छलीह मुदा मैथिली पारंपरिक गीत मे पारंगत छलीह. माँ कें गबैत सुनी आ हमहूँ गाबय लगलहुं. सुर आ लय केर ज्ञान माँ सं भेटल जे हमर परम सौभाग्य छल. स्कूल सं सेहो खूब प्रोत्साहन भेटल. स्कूल मे सांस्कृतिक गतिविधि मे हिस्सा लैत रही. एक -एक कार्यक्रम नीक जेना मोन अछि जे कोना उत्साहित रहैत छलहुं, पप्पा-माँ सं सदा प्रोत्साहन भेटल.
अहाँ संगीतक प्रशिक्षण कतए सँ नेने छी?
हमर संगीतक प्रशिक्षण पटना सं शुरू भेल अछि. जाहि क्रम मे श्रीमती उषा चौधरी, प्रो. नीरा चौधरी, श्री देवानंद ठाकुर, श्री गौतम बनर्जी आ एखन वर्त्तमान मे पद्मभूषण पं. राजन साजन मिश्र जी सं शिक्षा ल' रहल छी. प्रयाग संगीत समिति इलाहाबाद सं 'प्रभाकर' (हिन्दुस्तानी शास्त्रीय संगीत ) केलहुं. मिरांडा हाउस कॉलेज, दिल्ली विश्वविद्यालय सं हिन्दुस्तानी संगीत मे एमए केलाक बाद प्रोफेशनल कोर्स सेहो संगीत मे केलहुं. मास्टर ऑफ़ फिलोसोफी (एम.फिल ). एखन दिल्ली विश्वविद्यालय सं हिन्दुस्तानी संगीत मे पीएचडी क' रहल छी.
अहाँ विद्यापति संगीतपर विशेष रूपेँ काज कऽ रहल छी? एहि विषयमे जानकारी दिअ?
विद्यापति संगीत हमरा बहुत आकर्षित केलक अछि. हुनक गीत सब बहुत कर्णप्रिय छनि. विद्यापति संगीत मिथिलाक धरोहर अछि. मिथिलाक पहिचान, शान हमर संस्कृति थिक. जाहि मे विद्यापति संगीत एकटा मजबूत कड़ी अछि. हम विद्यापति संगीत पर जे काज क' रहल छी, ओहि मे समय बेसी लागि रहल अछि कारण हम पूरा समय नहि द' पबैत छी.
मैथिली संगीत मधुरगर आ' कर्णप्रिय होएतहुँ लोकप्रिय नहि भऽ पबैत अछि से किएक?
ई कहब जे मैथिली लोकसंगीत लोकप्रिय नहि छै वा प्रचार मे नहि अछि गलत होयत. मैथिली संगीत खूब लोकप्रिय छै. एखनुक समय मे मैथिली गीत खूब सुनल जा रहल अछि. globlisation आ internnet केर ज़माना छै. युवा वर्गक समक्ष अपन लोक धुन आ व्यवहार गीत संगीत कें ओही रूप मे राखय पड़त, जाहि सं युवा वर्ग अपना कें दूर नहि बुझथि. व्यावहारिक भाषाक प्रयोग करय पड़त. एकर मतलब अश्लीलता एकदम नहि अछि. एकरा हटाओ क' लोकप्रिय गीत-संगीत रचल जा सकैत अछि.
मैथिली लोकगीत अन्य भाषाक लोकगीत सँ कोन तरहेँ भिन्न छैक?
मैथिली लोकसंगीत अन्य भाषाक लोकसंगीत सं 'महाकवि विद्यापति' केर नामेटा सं अलग भ' जाइत अछि. कहबी छै ने...बस नाम ही काफी है...! से विद्यापति केर नामे काफी छनि. बाकी साहित्यक दृष्टि सं सेहो समृद्ध अछि मैथिली गीत आ संस्कार गीत सभ एकरा आओर विशेष बना देइत अछि.
भारतीय लोक-संगीतमे मैथिली लोकगीत गौण सन देखाइत अछि...खासकऽ पंजाबी, मराठीक अपेक्षा. एकर की कारण?
भारतीय संगीत मे मैथिली लोक संगीत कें पहिचान बनेबाक लेल मैथिल समाज कें अप्पन संस्कार सं जुडय पड़त. अपना भाषा आ संस्कारक सम्मान करय पडत. आ तुलना हरदम दोसर सं करब गलत अछि. स्वयं सं शुरू क' परिवार, समाज आ फेर व्यापकता दिस बढय पडत.
मैथिली लोकगीतक उत्थानक हेतु की कएल जेबाक चाही?
मैथिली लोकगीतक उत्थान तहन होयत जहन हमरा आ अहाँ कें मैथिली गीत सुनब नीक लागय लागत. नीक कोना लागत....जहन हम एकरा प्रति अप्पन श्रद्धा आ राखब. एकर बाद रास्ता अपने निकलि जायत.
अहाँक आगाँक कार्ययोजना की सभ अछि?
हमर मोन मे सदिखन ई विचार अबैत अछि जे मिथिला-मैथिल संस्कृति कें आगू निःस्वार्थ भाव सं सोचबाक आवश्यकता अछि. हमरा सभ मे कतहु ने कतहु किछु कमी अछि, जे समाज तेना क' स्वीकार नहि क' पबैत अछि. ओही कमी कें दूर करबाक आवश्यक अछि. से कोना दूर होयत ? हमहूँ ओहि कमी कें ताकि रहल छी. जहिया भेटत तहिया कहब.
मैथिली लोकगीतकेँ भोजपुरी सँ कतेक खतरा छैक?
मैथिली लोकसंगीत कें भोजपुरी सं कोनो खतरा नहि अछि. ई हमर सबहक भ्रम अछि. हम सब अप्पन कला-कलाकार आ साहित्य कें नहि प्रोत्साहित आ प्रचारित क' सकलहुं ई हमर सबहक दोष अछि. दोसर पर दोषारोपण करब सर्वथा ग़लत अछि.
शास्त्रीयता सँ मैथिली संगीत कतेक निकट वा दूर अछि ?
देखियौ, लोकसंगीत शास्त्रीय संगीतक जननी थिक. मैथिली संगे यएह सम्बन्ध छै.
एकटा लड़की वा महिलाक लेल एहि क्षेत्रमे अपन स्थान बनायब कतेक सहज वा कठिन छैक?
मिथिला मे एखनो बहुत कठिन अछि. हमरा त' एखनो सुनय पडैत अछि. लोक गाम घर मे नटुआ कें जे नचैत देखैत छथि, एखनो बहुत लोक ओही सं तुलना करय लगैत छथि. हम ओहि विचारधारा कें बदलय चाहैत छी.
अपन परिवार सँ कतेक सहयोग भेटल?
अप्पन परिवार, पप्पा-माँ सं सहयोग भेटल आ हमर प्रसंशक सब सं बहुत ज्यादा प्यार, आशीर्वाद आओर सहयोग भेटल. हुनका सबके प्यार-स्नेह हमरा लड़बाक ताक़ति देइत अछि. जतेक प्यार हमरा माँ-पप्पा सं भेटल ओहि सं बेसी अप्पन प्रसंशक सब सं भेटि रहल अछि.
अंतमे अपन प्रसंशक सभसँ किछु कहय चाहब?
हम अप्पन प्रसंशक सभक आभारी छी. अहाँ सबहक स्नेह, आशीर्वाद आ सहयोग अतुलनीय अछि. हम हरदम ई प्रयास राखब जे हमर कोनो कदम सं, कोनो वचन सं हमर मिथिला आहत नहि होअय. जल्दिए हम अहाँ सभक समक्ष किछु नव मधुर मैथिली गीत ल' प्रस्तुत होयब. अहां सबहक स्नेह आ आशीर्वादक अभिलाषी.
अहांक मिथिलाक बेटी छी, हम अहांक लाज छी।
बनब अहांक लाज बाबूजी, करब ने नराज बाबूजी।।
Tags: साक्षात्कार


text:
गायन
गायन एक एहन क्रिया छी जहि में स्वरक सहायतासँ संगीतमय ध्वनि उत्पन्न केल जाएत अछि आर जे सामान्य बोलचालक गुणवत्ताके राग आर ताल दुनुके प्रयोगसँ बढाबएत अछि । जे व्यक्ति गाबैत अछि वो गायक, गायिका आ गवैया कहाबैत अछि । गायक गीत गाबैत अछि जे एकल भऽ सकैत अछि यानी बिना कोनो आर साज या संगीतक सँग वा फेर संगीतज्ञसभ आ एक साजसँ ल पुरा आर्केस्ट्रा वा बड्का ब्याण्डक सँग गाबल जा सकएत अछि । गायन प्राय अन्य सङ्गीतकारसभक समूहमें केल जाएत अछि, जेना भिन्न प्रकारक स्वर भेल बहुतेक गायक, गायिकासभके सँग या भिन्न प्रकारक साज बजाबै वाला कलाकारसभके सँग, जेना कोनो रक समूह या बैरोक सङ्गठनके सँग गाबल जा सकएत अछि । प्रत्येक वो व्यक्ति जे बोएल सकएत अछि वो गाएब सकएत अछि, कियाकि गायन बोलीके एक परिष्कृत रूप छी ।
गायन अनौपचारिक भऽ सकएत अछि आर संतोष वा खुशीके लेल केल जा सकएत अछि, जेना नहाबैत समय वा कैराओकेमें वा इ बहुत औपचारिक भऽ सकएत अछि जेना कोनो धार्मिक अनुष्ठानके समय वा मञ्चपर वा रिकार्डिङ्गके स्टुडियोमें पेशेवर गायनक समय । पैग दर्जाके पेशेवर वा नौसीखिया गायनके लेल सामान्यतः निर्देशन आर नियमित अभ्यास आवश्यकता होएत अछि।[१] पेशेवर गायक सामान्यतः कोनो एक प्रकारक सङ्गीतमें अपन पेशाक निर्माण करएत अछि जेना शास्त्रीय या रक आर आदर्श रूपसँ वो अपने पूरा करियरक समय कोनो स्वर-अध्यापक या स्वर-प्रशिक्षकक सहायतासँ स्वर-प्रशिक्षण लैत अछि ।
इतिहाससंपादित करें
सन्दर्भ सामग्रीसभसंपादित करें
- ↑ Falkner, Keith, सं (1983). Voice. Yehudi Menuhin music guides. London: MacDonald Young. pp. 26. आइएसबिएन 035609099X. OCLC 10418423.


text:
प्रमिला झा नाट्यवृत्ति सं सम्मानित चर्चित महिला रंगकर्मी ज्योति झा मूलतः दड़िभंगा जिलान्तर्गत कायस्थ कबइ केर निवासी छथि. मैथिली रंगमंच पर नियमित उपस्थिति आ अभिनय प्रतिभा सं प्रेक्षक सं ल' मीडिया धरी बेस चर्चित भेलीह. हिनका सं मनीष झा 'बौआभाइ' कें भेल बातचीत केर किछु अंश—
अपने मैथिली रंगमंच सं कतेक दिन सं जुडल छी आ कोना जुडलहुं?
जओ देखल जाय त' मंच पर हमर सक्रियता यएह पछिला २-३ बरख मे भेल अछि. हम त' एक निजी स्कूल मे शिक्षिका छलहुँ आ घर-गृहस्थी मे लागल रहैत छलहुँ. अहीं सभक बीच केर एक परिचित कहलाह जे 'मैलोरंग' नव आ प्रतिभावान महिला रंगकर्मी कें अवसर देइत छैक. हम अपन पति (आनंद कुमार झा)क संग मैलोरंग रिपोर्टरीक कार्यालय गेलहुं. तखन हुनका लोकनिक तैयारी चलैत छलनि पटना मे होमयवला 'जल डमरू बाजै' केर. तैं ऑडिशन मे आओरो सखी बहिनिया सभ आयल रहथि. ऑडिशन मे हमर चयन करैत पहिल मंच देलनि पटना मे. नाटकक समाप्तिक बाद सहयोगी कलाकार सभक प्रोत्साहन आ ओतय उपस्थित प्रख्यात महिला रंगकर्मी प्रेमलता मिश्र 'प्रेम' ततेक उत्साहित केलीह जे हम ठानि लेलहुं जे मंच पर सक्रिय रूप सं जुडल रहब.
अपने अभिनयक प्रशिक्षण कतय नेने छी?
हम अभिनय कें कतहु कोनो प्रशिक्षण नहि लेने छी. नान्हिएटा सं हम कोनो व्यक्तिक आवाज आ क्रियाकलाप केर नक़ल क' घरक लोक कें खूब हंसबैत छलहुँ. परिवार मे छोट छलहुँ तैं एतेक छूट छल. हम खूब मस्ती करी आ एहिना अभिनय करय लगलहुं.
अपने कें कलाक अन्यो विधा मे रुचि अछि वा अभिनये मे?
अभिरूचि त' गाबय मे बेसी छल, खास क' मिथिलाक पारंपरिक गीत. मुदा आब अभिनय मे बेसी धेआन देइत छियैक आ आब हमर प्राथमिकता यएह अछि.
एकरा पाछां कोनो आओर उद्देश्य?
रंगकर्म मे पुरुखक तुलना मे महिलाक संख्या बहुत कम अछि. गायन क्षेत्र मे तइयो स्थिति नीक छैक. रंगकर्म मे महिला केर बेस खगता छैक आ यएह खगता हमरा मंच पर अभिनय लेल बाध्य केलक. एक तरहें देखल जाय त' यएह बाध्यता हमरा अपन अभिनय प्रतिभा कें सभक सोझा अनबा मे सहायक भेल आ आइ एतेक सम्मान भेटि रहल अछि.
महिला रंगकर्मी केर खगता कें देखैत अपने केहन डेग बढ़बय चाहब?
अपना भरि बहुतो नव-नव महिला कें रंगकर्म दिस अनबाक प्रयास करैत छी. मुदा हमरा जनैत ककरो जबरदस्ती उद्देश्यक पूर्ति संभव नहि अछि. आवश्यकता अछि जे महिला लोकनि स्वयं आगां आबथि आ मंचक माध्यमे अपन प्रतिभा समाज कें समक्ष राखथि.
जखन समाजक बात केलहुं त' कहू जे महिला कलाकारक प्रति समाजक मानसिकता केहन अछि?
हमर मोनक बात अहां पूछि देलहुं. जतय धरि समाजक मानसिकता केर बात छैक त' हमरा अनुभव भेल अछि जे शहर मे महिला कलाकारक प्रति आब कोनो विरोधाभास देखबा मे नहि अबैत अछि. मुदा ग्रामीण क्षेत्र मे एखनो मानसिकता नकारात्मके अछि. हम अपने बात कही त' हम गाम सं दूर दिल्ली मे रंगमंच सं जुडल छी आ एहि माध्यमे बाहरो जाइत छी. मुदा गाम गेने एहन-एहन कटाक्ष सुनबा मे अबइए जे कहय जोगर नै.
एहि कटाक्ष सं अहां कतेक प्रभावित होइत छी आ केहन लगैत अछि?
हम एहि कटाक्ष सभ सं कहियो प्रभावित नहि भेलहुं. उल्टे ई बुझू ने जे हमरा आओर बेसी बल भेटैए ई जानि जे हम जओ हिनका लोकनिक नजरि मे बनल छी त' ने कटाक्ष आ आलोचना. हमरा आगा बढ़य मे प्रशंसक लोकनि त' थपडी बजा उत्साहित करिते छथि मुदा कटाक्ष केनिहारक विशेष कृपा. रहल बात हमर त' हम मंच पर अभिनय, काज-उद्यम, गीतनाद आ समाजक बेटी-पुतहु रूपें सभ कर्तव्यक निर्वाह करैत छी. हमर प्रतिक्रिया सदिखन सकारात्मक रहैत अछि.
अभिनय क्षेत्र मे अयबाक लेल किनका सं प्रेरणा भेटल?
निःसंदेह अपन बाबूजी (भोगेन्द्र झा) सं. बाबूजी ग्रामीण स्तर पर अनुभवी अभिनेता रूपें विख्यात छलाह. हुनक हाव-भाव आ संवाद प्रस्तुति हमरा नेनहि सं प्रभावित करैत छल. ओना हम गामक मंच पर कहियो रुचि नहि देखाओल, नहि त' उचित मार्गदर्शन अवश्य भेटैत.
अपनेक एहि यात्रा मे पतिक केहन सहयोग भेटैत अछि?
एहि यात्रा मे पतिदेवक भरपूर सहयोग भेटैछ. जखन कि कलाक कोनो विधा सं ओ प्रत्यक्ष रूपें नहि जुडल छथि. तथापि हमर रुचि कें देखैत आगा बढ़ब' मे हुनक पैघ योगदान छनि. हमरा सम्बन्ध मे कतेको लोकक कहब छनि जे स्त्रिगण कें बेसी छूट नहि देबाक चाही. मुदा ओ एहि सभ बात पर बिनु कान देने आ कुतर्क कें खंडित करैत सदा हमर मनोबल बढबैत छथि.
स्कूल मे नियमित उपस्थिति, घर-गृहस्थीक संगे रंगमंच वास्ते समय निकालब...एहि सभ दायित्व केर निर्वाह एतेक कुशलता सं करै छी. से कोना?
एहि विषय मे हम त' यएह कहब जे हम ततेक भागमंत छी जे हमरा सभतरि स्नेह आ सहयोग भेटैए तैं असोकर्य नहि होइत अछि. हं, शुरू मे समय संग तालमेल बैसबय मे कने मोसकिल होइत छल मुदा आब दिनचर्या मे आबि गेल अछि. तें सभ सामान्ये.
महिला पर केन्द्रित कोनो एहन नाटक जाहि सं अहां बेस प्रभावित भेल होइ?
राजकमल चौधरी लिखित 'ललका पाग' बैद्यनाथ मिश्र 'यात्री' रचित 'विलाप' (नाट्य रूपांतरण महेंद्र मलंगिया) आ महेंद्र मलंगिया लिखित नाटक 'ओ खाली मुंह देखै छै' आदि किछु नाटक जाहि मे क्रमशः ई देखाओल गेल अछि जे नारी अपन स्वामीक प्रति कतेक समर्पित रहैत अछि, विधाता द्वारा सताओल बाल-विधवा कें वृद्धावस्था धरि जतेक पीड़ा सहन करय पडैत छैक आ दहेजक कारण सं बेटी बापक कप्पार पर केहन भार भ' जाइत छैक. महिला केर एहन दुर्दशा मंच पर देखि भावुक भ' जाइत छी.
अभिनय मे रुचि रखनिहारि नवयुवती लोकनि वास्ते की कहय चाहब?
अभिनय मे रुचि रखनिहारि नवयुवती लोकनि वास्ते की कहय चाहब?
नवयुवती लोकनि सं यएह आह्वान जे अपन प्रतिभा कें उजागर करथि आ समर्पित भाव सं आबथि. सहयोग केनिहार केर कमी नहि छैक, कमी छैक त' सहयोग लेनिहार केर. मिथिलाक बेटी छी तैं अपन माटि-पानि आ संस्कार केर मर्यादा राखैत अपन संस्कृतिक उन्नयनार्थ इमानदारी सं योगदान करू. महिलाक योगदान सं शिक्षा आ संस्कृति दुनू केर विकास हेतैक.
अपने एतेक बहुमूल्य समय देल ताहि हेतु धन्यवाद ओ सफलताक कामना.मनीषजी, अपनेक आभारी छी ओ अहांक उज्ज्वल भविष्यक कामना माँ जानकी सं करैत छी.
Tags: साक्षात्कार


text:
Since 2004 AD, First Maithili News Portal 'Samadiya'(Poonam Mandal & Priyanka Jha) पूनम मंडल आ प्रियंका झाक पहिल मैथिली न्यूज पोर्टल "समदिया", २००४ ई. सँ।
Friday, August 26, 2011
उदय चटर्जीक दरभंगासँ रिपोर्ट
-दरभंगामे पूब-पच्छिम एक्सप्रेसवे पर टाटा मोटर्सक मेगा आउटलेटक निर्माण ६ करोड़क लागतसँ शुरू
-दरभंगाक हसन चौकपर म्यूनिसिपल कॉरपोरेशनक जमीनपर बनैबला मॉल रद्द, आब ओइ १५० करोड़सँ शहरमे लागत स्ट्रीट लाइट, हएत सड़क निर्माण।
-दरभंगा डी.एम.सी.एच. मे इण्डियन ऑयल कॉरपोरेशन (आइ.ओ.सी.) पार्कक निर्माण शुरू।
-भारतक सभ पार्टीक नेतामे सँ ४८ गोटेक शिष्टमण्डल जाएत पाकिस्तान, जइमे बी.जे.पी. सँ कीर्ति आजादक सेहो नाम छन्हि।
-दरभंगाक डी.एम.सी.एच. आ मुजफ्फरपुरक एस.के.एम.सी.एच.केँ भेटत अ.ऐइ.आइ.एम.एस. जकाँ सुविधा, दुनू मेडिकल कॉलेजकेँ देल जाएत १५० करोड़
-दीवानी तकिया भूखण्डपर कएल जाएत इण्डोर स्टेडियम एवं शॉपिंग कॉम्प्लेक्सक निर्माण


text:
ब्रिटिश राजतन्त्र
ब्रिटिश राजतन्त्र (अङ्ग्रेजी: British Monarchy, ब्रिटिश मोनार्की), वृहत ब्रिटेन आ उत्तरी आयरल्यान्डक संयुक्त राजशाहीक संवैधानिक राजतन्त्र छी । ब्रिटिश एकाधिदारुकक संयुक्त राजशाही समेत कुल १५ राष्ट्रमण्डल प्रदेशसभ, मुकुटिया निर्भर्ता आ समुद्रपार प्रदेशसभक राजमुकुटसभ सत्ताधारक एकराजीय सम्प्रभु होमएक गौरव प्राप्त अछि । वर्तमान सत्ता-विद्यमान शासक, ६ फरबरी वर्ष १९५२ सँ महारानी एलिजाबेथ द्वितीय छी जखन ओ अपन पिता जर्ज छठम् सँ राजगद्दी उत्तराधिकृत केनए छल ।
सम्प्रभु आ ओकर तत्काल परिवारक सदस्य देशक विभिन्न आधिकारिक, औपचारिक आ प्रतिनिधि कार्यसभक निर्वाह करैत अछि । सत्ताधारी रानी/राजा पर सैद्धान्तिक रूप सँ एक संवैधानिक शासकक अधिकार निहित अछि, मुदा शताब्दीसँ पुरान आम कानूनक कारण सम्प्रभु अपन अधिकतर शक्तिसभक अभ्यास मात्र संसद आ सरकारक विनिर्देशसभक अनुसारे कार्यान्वित करवाक लेल बाध्य अछि । याह कारण सँ, एकरा वास्तविक तौर पर एक संसदीय सम्राज्ञता मानल जाइत अछि । संसदीय शासक होमएक नाता, शासकक अधिकतर अधिकार, निष्पक्ष तथा गैर-राजनैतिक कार्यसभ धरि सीमित अछि ।


text:
हैदराबाद : मैथिलीक मंचीय परम्पराक फेमस उद्घोषक, स्वनामधन्य कवि-साहित्यकार बुद्धिनाथ झाक मैथिली काव्य-संग्रह 'अक्षर-निर्झर' केर विमोचन 'देसिल बयना'क संस्थापक/संयोजक दयानाथ झा आ मिथिला सांस्कृतिक परिषद्, हैदराबादक अध्यक्ष आलोक कुमार झाक द्वारा दिनाँक ८/१२/२०१५ केँ हैदराबाद मे उपस्थित साहित्यानुरागी सभक समक्ष संपन्न भेल.
अहि कार्यक्रमक संचालन करैत क्रिएटिव कैंपस प्रकाशनक संस्थापक मोहन मुरारी झा अपन सम्बोधन मे एकरा एकटा ऐतिहासिक क्षण कहैत बजला जेँ आम लेखकक लेल पोथी प्रकाशनक असुविधाकेँ देखैत 'क्रिएटिव कैंपस प्रकाशन'क स्थापना प्रायः 6 मास पूर्व केने छलाह. आइ बुद्धिनाथ झाक कविता संग्रह 'अक्षर निर्झर'क हैदराबाद मे लोकार्पणक संग 'क्रिएटिव कैंपस' प्रकाशन सँ पहिल पोथी प्रकाशित करबाक हुनका सौभाग्य प्राप्त भेलनि अछि.
युवा साहित्यकार आ 'प्रवासी' पत्रिकाक संपादक विनय कुमार झा हुनक काव्यक विशेषता पर प्रकाश देइत कहलनि जे हिनक काव्य मे विद्यापतिक व्यंजना आ अपन बयनाक सौंदर्य प्रस्फुटित होयत अछि जेँ पाठक केँ जिनगीक सब अपरूप सँ अवगत करबैत ओहि मझधार मे एसगर नहि छोड़ि पुनः संभावनाक लोक मे झीकि अनैत अछि.
कवि बुद्धिनाथ झा प्रकाशित पोथीक दू टा रचना पाठ क' समस्त श्रोतालोकनि केँ मुग्ध कयलन्हि. कार्यक्रम मे उपरोक्त महानुभाव सभहक अतिरिक्त देसिल बयनाक अध्य्क्ष चंद्रमोहन कर्ण, महासचिव आ चर्चित युवा साहित्यकार मनोज शांडिल्य, विकास कुमार झा, शारदा झा, मीनाक्षी चौधरी आदि साहित्यप्रेमी लोकनिक उपस्थिति रहलनि.
रिपोर्ट : विकाश झा
Tags: हालचाल : एहिपार


text:
दड़िभंगा टावर लग विश्वास बाबूक होटल. देबाल पर टाँगल लिप्टन कंपनीक नवका कैलेंडर.
बड़ी काल सँ देखि रहल छी- चाहक हरियर-हरियर पत्ती बिछैत, खसिआ जातिक छौड़ी, अत्यंत उघरल, मांसल चित्र...
छौड़ी आगू नमरल अछि, वक्षक अग्रभाग मे गँहीर धारी पड़ि गेल छैक. चित्रकारक अंतर्दृष्टि तूलिका केँ वस्त्रक भीतर धरि घीचिक' ल' गेल छैक, ई थिक कला!
लिप्टनक सुस्वादु चाहक संगे चाहक पात बिछैवाली छौड़ीक मांसल, श्याम देहक संस्पर्श. कला गुरू मम्मट कहने छलाह- कलाक उदेश्य थिक रसोद्रेक! तेसराँ, अनुजवर्गक उपनयन संस्कार मे गाम गेल छलहुँ. हमरा दलानक पछुआड़ मे जे छौड़ी गोइठा ठोकि रहल छलि, सेहो एही चाहवाली छौड़ी सन छलि. उठल बाँहिक निम्न भाग मे एहिना हमर दृष्टि जड़ भ' गेल छल. अपन फाटल नूआ मे वक्षभाग समेटि लेबाक ओकर असफल चेष्टा एखनहुँ स्मरण अछि. मुदा, कैलेंडर परक एहि चाहवाली छौड़ीक उन्नत वक्ष केँ पसरल आँचर मे के समेटि देतैक?
होटलक नौकर लग आबिक' बाजल -'मालिक, चारि आना दू कप चाहक भेल, आ दस पैसा दू टा सिकरेटक.
कलाक संसार सँ सत्यक दिशा मे...
हमरा सोझाँ टेबुल अछि, टेबुल पर चाहक खाली प्याला, प्याला मे सिगरेटक मिझाएल टुकड़ी.
हमर सोझाँ मे रेडियो बाजि रहल अछि, गीत उठि रहल अछि- ले के पहला-पहला प्यार, जादू-नगरी से आया है कोई जादूगर...
गीत सुनि क' चाहवाली छौड़ी मोन पड़ैत अछि. चाहक पत्ती बीछि क' ओ चाह बगानक बड़ा बाबू लग जायत. बड़ा बाबूक गारि सुनि क' कुली सभक मेट लग जायत. मेट लग सँ जायत अपन घर. जत' ओकर बेमार बेटी कनैत-कनैत सूति रहल छैक...एक कप चाह आर लाबह' - हम बजैत छी.
लिप्टनक कैलेंडर, कैप्सटनक सिगरेटक पसरैत धुआँ, चाहक प्याला पर प्याला, होटलक नौकर आ हम. ई सब जिनगीक पहिया थिक, एकरा रोकब संभव नहि. किएक तँ एहि पहिया सभक धूरी थिक - रूपैआ, रूपैआ!
अट्ठाइस-उनतीस बर्खक एकटा स्त्री, पंजाबिन युवती, शरणार्थी युवती, हिन्दू-मुस्लिम दंगा मे जकर सभ किछु, भूत, भविष्य, वर्तमान झरकि गेल छैक, हमरा लग आबि ठाढ़ भ' गेल. बाजलि, हँसैत बाजलि- 'बाबू, एक कप चाय पिला दो !
हम भवभूतिक नाटक पढ़ने छी. ईहो जनैत छी, "यत्र नार्यास्तु पूजयन्ते रमन्ते तत्र देवता: ".
मुदा, ई लज्जाहीना, मर्यादाहीना, सतीत्वहीना स्त्री की पूजाक योग्य थिक?
ई स्त्री तँ भवभूतिक मालती, मदयन्तिका, कामान्दकी, बुद्धरक्षिता, लवंगिका, अवलोकिता आ सीताक नामो नहि सुनने हएत.
होटल मे बैसल सभ व्यक्ति उचकि-उचकि क' आँखि वक्रक क' कटाक्ष करैत, शरणार्थिनीक चित्थी-चित्थी भेल नूआक पार्श्व सँ स्पष्ट होइत अंग अंग केँ देख' लगलाह.
अकस्मात् चाहक पिआसलि स्त्री हमरा सोझाँ मे लागल कुर्सी पर बैसि गेलि. हँसैत आँखि नचबैत बाजलि- 'चाय पिला दो बाबू, सुबह से नहीं पिया है'.
साँझक हल्लुक अन्हार चारूकात पसरि गेल. साँझक हल्लुक बसात, हल्लुक सिहकी, हल्लुक आलस्य हमरा शरीर मे पैसि गेल.
निर्लज्ज भ' क' कहलिअइ -'विश्वास बाबू, दू कप चाह पठा दिअ'.
चाह आबि गेल.
भूखल गाय जकाँ ओ चाह सुड़क' लागलि. हमहूँ संग दैत ओकर अंग भंगिमा देखैत रहलहुँ.
आधा कप चाह समाप्त क' बाँहि सँ ठोर पोछैत ओ बाजलि- 'बाबू आप कहाँ रहता है ? क्या करता है ?'
ताहि सँ तोरा कोन काज ? प्रश्न केलियैक.
उत्तर भेटल- आप बहुत अच्छा आदमी है. ऐसे तो कोई बिना बाँह पकड़े एक पैसा भी नहीं देता है'. उत्तर द' क' कुर्सी सँ ससरल मैल रेशमी साड़ीक आँचर उठबैत कुर्सीक पीठ मे ओंगठैत, देह मोड़ैत आ मधुर भावे हमरा दिस ताकि मुस्कायलि.
क्षण मात्र मे स्त्रीक असंख्य चित्र हमरा आँखि मे पसरि गेल- नाच करैत स्त्रीक चित्र, कथकलीक मुद्रा मे दहिना पयर उठौने, गरदनि टेढ़ कयने, आँगुर छितरेने, बाँहि मोड़ने, पुष्ट पीन वक्ष हिलबैत स्त्रीक चित्र. गृहस्थ स्त्रीक चित्र, केबाड़क अ'ढ़ सँ सड़क दिस तकैत, स्वामीक प्रतीक्षा करैत, सासु-ननदि सँ झगड़ा दन्न करैत, पतिक पएर धोइत, बालक केँ दूध पीयाबैत, देअर सँ हँसी ठठ्ठा करैत स्त्रीक चित्र. अशोक वाटिका मे राक्षसी सभक मध्य बैसलि, सीताक चित्र. हरिणक शावक केँ सिनेह सँ खेलबैत, शकुन्तलाक चित्र. अभिमन्युक शव लग विलाप करैत, उत्तराक चित्र.गौतम पुत्र राहुल केँ कथा-पिहानी सुनबैत, यशोधराक चित्र.
मुदा, अपरचित युवक सँ ओकर बासाक पता पुछैवाली ई युवती के थिक ? की एकर इतिहास ? की एकर भविष्य ?
कथाकार ललितक गल्प 'मुक्ति' आ मुक्तिक शेफालीक चरित्र-कथा पढ़ि, मिथिलाक नारी क्रोध सँ भरि उठलि, मिथिलाक पुरूष घृणा सँ भहरि उठलाह.
मुदा, दरभंगाक टावर लग ठाढ़ि एहि शरणार्थिनी केँ किओ भद्र महिला, किओ सुपुरूष शरण किएक नहि दैत छथिन ?
यैह थिक हमर प्रश्न! यैह थिक हमर सत्य! यैह थिक हमर दर्शन!
एहि पंजाबिन युवती केँ एकटा घर चाही, एकटा परिवार चाही, एकटा पति देवता चाही. एकरेटा नहि, देशक सभ युवती केँ एतबा चाही. से जाबत नहि भेटतै ताबत असंख्य शेफाली, असंख्य फुलपरासवाली, असंख्य दयामन्ती एहिना चाह माँगैत आ देह बेचैत रहतीह !
पुछलियैक- अहाँ हमरा सँ बिआह करब ?
'अहाँ.....?'
चाहक कप खाली करैत ओ हँसलि! बताहि जकाँ हँसय लागलि. हँसिते बाजलि- बाबू, सब पहले ऐसे हीं कहता है. अपना घर में ले जाता है. चार दिन मौज करता है. फिर निकाल देता है. हम जानता है आप भी ले जाएगा तो ऐसा हीं करेगा.
बुझ' मे आबि गेल.एहि युगक परम सत्य सँ एहि स्त्री केँ पूर्ण साक्षात्कार छैक.
विश्वाश बाबूक होटल सँ उतरि केँ सड़क पर अयलहुँ. पाछू-पाछू ओहो उतरलि. हमरा संगे चलैत बाजलि- बाबू इसमे आपका कोई कसूर नहीं है. आप पैसा देता है. मुफ्त में पैसा क्यों देगा ? हमारा पास देने को है हीं क्या ? देह है, सो देता है ! ये बिजनेस है बाबू, इसमें बुरा बात क्या है'.
बिजनेस ! व्यापार ! व्यवसाय.....!
ई युवती शरीरक व्यवसाय करैत अछि. एहि सँ दोख की , पाप की, अधलाह की ? पुछलियै- 'अहाँ कतेक लै छियै' ?
'सुबह से कुछ नहीं खाया है. कुछ खिला दीजिए बाबू, फिर जो कहिए, करूँगी' - कहैत कहैत ओ हमर बाँहि ध' लेलक.
एहि सँ सस्त आर की ?
फेर होटल दिस घूरि अयलहुँ. विश्वाश बाबू केँ कहलियनि- 'ई जे खाथि, खुआ दिऔन. पैसा हमरा नामे लिखि लिअ'. हमरा दिस बिना तकनहि ओ होटल मे पैसि गेलि.
हम ओकरा दिस बिना तकनहि होटल सँ बहरा गेलहुँ.


text:
बीरगञ्ज महानगरपालिका
वीरगञ्ज उपमहानगरपालिका नेपालक मध्यमाञ्चल विकास क्षेत्र, नारायणी अञ्चलक पर्सा जिलामे अवस्थित एक उप-महानगरपालिका छी । श्री ३ वीर शमशेर जङ्गबहादुर राणाक प्रधानमन्त्रीत्वकालमे वि.सं. १९४२-१९५८ पर्सा जिलाक अलौ नामक स्थानसँ गहवा गाँउमे सदरमुकाम घसकेलाबाद गहवा गाँउके हुनकरे नाममे वीरगञ्ज नामाकरण कएल गएल छल ।
ई नेपालक सबसँ महत्वपूर्ण व्यापारिक तथा पारवहन नाका छी । एतयसँ नेपाल भारत लगायत अन्य मुलुकसभधरि आयात निर्यातक काम होएत अछि । चितवन, काठमाडौं तथा पोखराक लेल सामान पैठारी करैक संगे देशको मुख्य उद्योगिक कोरिडोर सेहो छी । ठाकुरराम क्याम्पसक संगे किछ आर कलेज तथा विद्यालय तथा नारायणी अञ्चल अस्पतालक संगे किछ नर्सिङ होम समेत रहल विरगञ्जमे अञ्चल स्तरीय तथा जिला स्तरीय सरकारी कार्यलयसभ सेहो अछि । वीरगञ्जक एरिया कोड ०५१ छी ।


text:
एडुसेट सं जुड़ल मिथिला विश्वविद्यालय
ललित नारायण मिथिला विश्वविद्यालय एडुसेट सं जुड़ि गेल अछि. बिहार में एडुसेट... एजुकेशन थ्रू सेटेलाइट सं जुड़य वाला मिथिला विश्वविद्यालय पहिल विश्वविद्यालय भs गेल अछि. एकरे संग ई देश के 49वां विश्वविद्यालय अछि जतय सेटेलाइट इंटरेक्टिव टर्मिनल... एसआईटी के जरिए पढ़ाई कएल जा सकय अछि. एसआईटी के माध्यम सं सेटेलाइट सं लिंक जोड़ल जाइत अछि . विश्वविद्यालय के स्नातकोत्तर जन्तु विज्ञान विभाग में इसरो के मदद सं एसआईटी के सुविधा उपलब्ध करायल गेल अछि . अखन देश में ई सुविधा सभ आईआईटी. केन्द्रीय विश्वविद्यालय आओर बड़का मेडिकल संस्थान के पास अछि . स्थानीय एसआईटी के प्रभारी स्नातकोत्तर जन्तु विज्ञान विभाग के रीडर एम. निहाल जी के बनाओल गेल अछि . करीब ढ़ाई साल पहिने जखन पूर्व राष्ट्रपति डॉ एपीजे अब्दुल कलाम दरभंगा डब्ल्यूआईटी... महिला प्रौद्योगिकी संस्थान के उद्धाटन करय आएल छलाह तखने कहने छलथिन्ह जे ओ एहिठाम एसआईटी के सुविधा देखय चाहैत छथिन्ह. हुनकर प्रयास सं इसरो एहिठाम सभ काज तेजी सं आओर बिना पाई के उपलब्ध करौलक अछि. आब मिथिला विश्वविद्यालय देश के सभ बड़का संस्थान सं जुड़ि गेल अछि. एकर फायदा सिर्फ विद्यार्थी आओर शिक्षके टा के नहिं मरीज सभ के सेहो मिलत.


text:
बक्सर। 03 जनवरी। बक्सर केंद्रीय कारा (जेल) सँ फरार भेल पांच कैदि मे एक कैदी क' पुलिस आय मंगलवार दिन सारण जिला के मुफस्सिल थाना क्षेत्र सँ गिरफ्तार केलन्हि। गिरफ्तार केलाक बाद कैदी आत्महत्या करबाक कोशिश केलन्हि, जाहिक बाद पुलिस हुनका सदर अस्पताल मे भर्ती करौलन्हि, जता हुनकर हालत खतरे से बाहर बताओल जे रहल अछि।
सारण जिला के मुफस्सिल थाना प्रभारी शंभुशरण सिंह कहला कि गुप्त सूचना केर आधार पर पुलिस बक्सर जेल सँ फरार कैदी देवधारी राय क' मठिया मोड़ लग गिरफ्तार केलन्हि अछि। पुलिस जखन देवधारी क' ल थाना पहुँचल तखन ओ कुनु नोकीला चीज से अप्पन कलाई केर नस काटबाक कोशिश केलन्हि। पुलिस हुनका आनन-फानन मे सदर अस्पताल मे भर्ती करौलन्हि, जता चिकित्सक सभ प्राथमिक उपचार के बाद हुनका अस्पताल से छुट्टी द' देलन्हि। सारण पुलिस आब देवधारी क' बक्सर पुलिस क' सौंपबाक तैयारी क' रहल अछि।
अपने क' बता दी कि शनिवार दिन बक्सर जेल सँ पांच कैदी स्वास्थ्य वार्ड केर शौचालय के खिड़की तोईड़ फरार भ' गेल छल। एहि मामला मे जेल प्रशासन तीन कक्षपाल क' निलंबित क' चुकल अछि। फरार कैदि सभक गिरफ्तारी लेलपुलिस प्रयास क' रहल अछि।


text:
अभी प्रचलित
World news
विधानसभा चुनाव सं पहिने बिहार मे शिक्षक कें नीतीश सरकार देलक...
पंचायती राज संस्था आ नगर निकाय कें शिक्षक केर नव सेवाशर्त नियमावलीक राज्य कैबिनेटक मंजूरी भेट गेल अछि। एकरा अनुसार साढ़े तीन लाख सं बेसि शिक्षक कें कर्मचारी भविष्य निधि (ईपीएफ) कें लाभ सितंबर, 2020 सं देल जायत।
Travel guides
Tech
सोशल मीडिया पर सरकारक आलोचना सं भड़कला नीतीश
बिहारक मुख्यमंत्री नीतीश कुमार सोशल मीडिया पर कयल जा रहल अपन सरकारक कथित तौर पर आलोचना कें ल' नाराजगी जतोलानि। स्वतंत्रता दिवस पर झंडोत्तोलन केलाक बाद लगभग एक घंटाक संबोधन मे ओ विरोधि पर सेहो निशाना सधलनि।
Health
स्टार्टअप इंडिया मे बिहार बनल लीडर, केंद्र सरकार जारी केलक रैंकिंग...
बिहारक युवा लेल शुभ समाचार अछि, जिनकर दिमाग मे बिजनेस सं जुड़ल कोनो नया विचार रखैत छथि। उद्योग क्षेत्र मे नवाचारक मामला मे बिहार पूरा देश मे अव्वल रहल अछि।
Most popular
सोहेल खान विवाह के 24 साल बाद पत्नी के तलाक लेताह, भाई अरबाज सेहो...
बॉलीवुड इंडस्ट्रीमे सम्बन्ध बनाबय आओर तोड़ब कोनो पैघ बात नहि अछि. एतय पुरान सम्बन्ध क्षण भरिमे समाप्त भ' जाइत अछि. वर्तमानमे समाद...
SBI द’ रहल सस्ता लोन, 6 मास नहि लागत EMI – STATE EMERGENCY LOAN
एखन सब कें टाका चाही, काज-धंधा चौपट भेल छै. एहना मे SBI एकटा नीक ऑफर अनलक अछि. आब परेशान होएबाक काज नै छै. सरकारी बैंक SBI (State Bank of india) इमरजेंसी लोन (Emergency Loan) ल’क’ आयल अछि. एहि लोन कें लेबय लेल अहाँ कें बैंक जेबाक सेहो जरूरति नहि अछि.
छात्रक मृत्यु कें बाद किर्गिस्तान मे फंसल 2000 बिहारी मेडिकल स्टूडेंट दहशत मे
कोरोना संकट रुकबाक नाम नै ल' रहल अछि। महामारी लगातार बढ़ैत जा रहल अछि। सब लोक परेशान अछि। किर्गिस्तान मे एकटा बिहारी छात्रक मृत्यु कें बाद ओतय मौजूद अन्य बिहारी छात्र मे दहशत अछि। छात्र घर लौटबाक लेल बिहार सरकार सं बेर-बेर गुहार लगा रहल अछि।
बिहार चुनाव 2020: घर बैसल एना चेक करू वोटर लिस्ट मे अपन नाम
चुनाव आयोग आइ, शुक्रदिन 25 सितंबर, कें बिहार मे आगामी विधानसभा चुनावक तारीख केर घोषणा क' सकैत अछि। आयोग आइ साढ़े 12 बजे एकटा प्रेस कॉन्फ्रेंस बजौने अछि आ मानल जा रहल अछि जे अहि बिच बिहार चुनावक तारीख कें ऐलान कयल जा सकैत अछि।
Sport news
सीबीआई जांच सं सुशांत सिंह राजपूतक परिवार कें न्याय जरूर भेटत : नीतीश कुमार
बिहारक मुख्यमंत्री नीतीश कुमार कहलनि जे फिल्म अभिनेता सुशांत सिंह राजपूत केर मृत्युक मामला मे केंद्रीय जांच ब्यूरो (सीबीआई) कें जांच सं हुनक करोड़ों प्रशंसक मे इंसाफ कें उम्मीद जागल अछि।
बिहार कें एकमात्र नालंदा ओपन यूनिवर्सिटीक मान्यता खतरा मे
बिहारक राजधानी पटना स्थित नालंदा खुला विश्वविद्यालय (एनओयू) कें जमीन नहि मिलल त' एकर मान्यता खतरा मे पड़ि सकैत अछि। जखन शुरुआत मे सरकार दस एकड़ जमीन एलॉट केने छल, मुदा अखन राज्य सरकार अतिरिक्त जमीन देबय सं इनकार क' देने अछि।
बिहार चुनाव: NDA मे सीट बंटवाराक ऐलान, जेडीयू 115, हम 7 आ बीजेपी 121...
बिहार विधानसभा चुनाव कें ल' एनडीए मे सीट कें बंटवारा भ' गेल। बिहार मे जेडीयू 115, जीतन राम मांझी केर पार्टी हम 7, आ भाजपा बीजेपी 121 सीट पर चुनाव लड़त। मंगलदिन राजधानी पटना मे आयोजित प्रेस कॉन्फ्रेंस मे सीएम नीतीश एकर ऐलान केलनि।
रेलवे ट्रेनिंग इंस्टीट्यूट शिफ्ट करबा लेल केंद्र आ बिहार मे तकरार!
बिहारक जमालपुर मे मौजूद रेलवे प्रशिक्षण संस्थान कें बिहार सं लखनऊ स्थानांतरित करबाक मुद्दा पर केंद्र और राज्य सरकारक बीच तनातनी...
10 सं 16 जुलाई धरि पटना फेर लॉक; पूर्णिया, नवादा, बक्सर, भागलपुर आ किशनगंज...
बिहार मे अनलाॅक डाउन कें बाद सं काेराेनाक लगातार बढ़ैत मामला क' देखैत पटना समेत 6 जिला मे फेर सं लाॅकडाउन लागू क' देल गेल अछि। पटना आ पूर्णिया मे 10 सं 16 जुलाई, नवादा आ बक्सर मे 10 सं 12 जुलाई, भागलपुर मे 9 सं 16 जुलाई आ किशनगंज मे 9 जुलाई धरि पाबंदि लगाओल गेल अछि। लाॅकडाउनक ई फैसला अहि जिला कें डीएम अपन-अपन स्तर सं लेलनि अछि। अहिकें बिहार मे बुधदिनक काेराेना ब्लास्ट सं जोइर कें देखल जा रहल अछि।
Recipes
नीतीश सरकार केर फैसला- संक्रमण वला क्षेत्र मे लॉकडाउन जारी रहत
कोरोनावायरस कें बढ़यत संक्रमण कें देखैत बिहार सरकार ई फैसला लेने अछि जे की संक्रमण वला क्षेत्र मे लॉकडाउन जारी रहत। मुख्यमंत्री नीतीश कुमार जदयू कें वर्चुअल सम्मेलन कें दौरान एकर ऐलान केलनि।


text:
जौं हमरा आहाँ कें मिथिला राज्य चाही?
तँ हमरो गप्प ध्यान सँ सूनू
कतेकौ एलाह, कतेकौ गेलाह
कतेकौ एताह, कतेकौ जायताह
अनशन आंदोलन करबा सँ किछु नइ भेटत
कतए कए रहल छी भूल
एहि बातक जड़ि खोजअ परत
जौं हमरा अहां क मिथिला राजय चाही ?
तँ हमरो गप्प ध्यान सँ सूनू
मैथिली , मिथिला लेल बाहर खूब हल्ला करैत छी
मैथिली भाषी भऽ कए अपनहि मैथिली बाजैमे हीन बूझै छी
मैथिलीक नून खाइ बाला, मैथिली बाजैमे लाज करैंय
जौं हमरा अहाँकें मिथिला राज्य चाही ?
तँ हमरौ गप्प ध्यान सँ सूनू
चारि करौड़ सँ बेसी मैथिली भाषी अपनाकें कहैत छीए
किएक नहिँ पचासों हजार मैथिलीक पन्ना – पोथी
किनैय आ पढ़य वाला भेटिंए ?
तँ कियाक न कोनो अखबार मैथिली मे नित्य छपएयैं ?
जौं दिल सँ चाहैत छी मिथिला राजय
तँ हमरौ गप्प ध्यान सँ सूनू
आपसमे जॅ ढने मने भइ कें
अनगिनत मिथिला आओर मैथिली नाम पर पार्टीं बनौने छी
सब मिलि एक होऊ
मधुमाछी छाता मे जिना एकटा रानी मधुमाछी होत अछि
सब मिलि एकटा नायक चूनू
ठाकुरजी चौधरीजी झाजी मिश्रजीक दलान सँ बहरा दियौक
जाय दियौक यादवजी मंडलजी सिंहजी अंसारीजी रामजी साहूजी मेहताजी महतोजी सहनीजी पासवानजी भंडारीजी आ बारहौ वर्णक दलान पर
अल्पसंख्यक जकाँ एक जगह बसिकए
आपस मे विचार विर्मश कंरू
जौं हमर बात अनसोहात बूझाइतँ अछि
तँ आपस मे एक दूसर सँ लड़िते रहूँ
राजनीतिक स्वार्थ मे डूबल रहूँ
एक दोसर क आपस मे टाग खिचैत रहूँ
मिथिला राज्यक मांग बन्द करु ?
मिथिला राज्यक नारा कें जाय दियौक
घसछिलनी क छिट्टा मे , हरबाहक लागैन पर ।
© सुभाष कुमार कामत
नौआबाखर, घोघरडीहा


text:
हरेक मर्दक भित्तर नुकाएल रहैत छै एकटा बलात्कारी रूप
जकरा चाही समय आ सहयोग,
आ हरेक घटनाकेँ पछाति
बदलि जाइ छै दृष्टिकोण महिलाक
चाहे ओ हमर माए-बहीनि होथि की महिला सहकर्मी वा की बाटपर चलैत कोनो अन्य स्त्री
ओकरा सभ लेल घटनाक पछाति कोनो सम्बन्ध इयाद नै रहै
आ रहै जाइ छै मोन जे हम स्त्री छी आ ओ पुरुष
माए-बहीनि सेहो कनछिया कए देखए लगैत अछि
आ महिला सहकर्मी सेहो....
ओना हमर माए-बहीनि केर परिवेश
आ हमर महिला सहकर्मी केर परिवेश भिन्न छै मुदा एहन घटनाक पछाति
ओकर सभहँक मनोवृति एकै भए जाइत छै
हरेक स्त्री केर नजरिमे बनि जाइत छी अपराधी सन
आ नै रहि जाइए घमण्ड अपन मोछपर
लगैए जे जँ लागि जेतै आगि मोछमे तँ कतेक नीक रहितै
आ पहिल बेर हमरा अपन मोछपर घृणा होइए
आ हम कहियो ने कहि सकै छी जे बलात्कारी हम नै छी दोसर पुरूष छै
कारण ई अपन जिम्मेदरीसँ भागब हएत
हँ हम आइ इ स्वीकार करै छी जे हरेक मर्दक भित्तर नुकाएल रहैत छै एकटा बलात्कारी रूप
हम अपनाकेँ साधू-महात्मा बनेबाक लेल हरेक स्त्रीकेँ माए-बहीनि नै कहबै
मुदा हे स्त्री अहाँ जै स्वरूपमे हमरा लेल छी
चाहे माए-बहीनि रूपमे वा प्रेमिका, पत्नी, बाटपर चलैत आन कोनो वा
हरेक रातिमे जागि क' अपना माथापर वेश्याक चिप्पी सटने
आइ हम लज्जित छी अपन मर्द होमएपर
हम समवेत रूपसँ माफी मँगैत छी अहाँ सभसँ


text:
एहन मे कई बेर मरीज के आगां के इलाज नीक सं नहि भ पबैत अछि. मुदा आब एहन नहि होएत. आब मरीज के परिजन तुरंत हवाई जहाज सं हुनका बड़का अस्पताल मे इलाज के लेल ल जा सकय छथिन्ह. ई जरूर अछि जे अखन ई सेवा पटना-दिल्ली के लेल नहि अछि. ई सेवा कोलकाता के लेल अछि. मुदा कोलकाता मे सेहो बड़का -बड़का नीक अस्पताल अछि. जतए नीक इलाज भ सकैत अछि. मरीज के जान बचाएल जा सकैत अछि.
फेर अखन कोलकाता शुरू भेल अछि... आगां पटना-दिल्ली के लेल सेहो शुरू भ जाएत. ओना सभ किछ नीक रहत त दरभंगा सं पटना के बीच अगिला मास सं यात्री सेवा शुरू होए के सेहो उम्मीद अछि. एहि सं लोक के बड़ फायदा मिलतन्हि. समय पर इलाज के संग-संग दोसर काज सेहो भ सकय छनि. हा ई थोड़े अछि जे इलाजे के लेल सीट बुक कराएल जाउ. दोसर बड़ जरूरी काज अछि त चारि आदमी के लेल हवाई जहाज बुक करा लिअ.
कोलकाता वाला हवाई सेवा मेडिको सुपर स्पेशलिटी अस्पताल के तरफ सं शुरू कएल गेल अछि. एहि लेल दरभंगा मे एकटा सेंटर खोलि देल गेल अछि. अहां ओहि सेंटर आ फेर 094312-07211 पर फोन क हवाई जहाज मे सीट बुक करा सकय छी. एहि के लेल अहां के चालीस हजार रुपया खर्च करय पड़त.
एतेक पाई मे अहां मरीज के संग एक आदमी आओर एकटा डॉक्टर के सेहो ल जा सकय छी. हवाई जहाज मे सेहो इलाज के सुविधा उपलब्ध कराएल गेल अछि. चालीस हजार मे मरीज के आबय-जाए के खर्च शामिल अछि.
पहिने साठि हजार के बात कहल गेल छल... मुदा हवाई फीस चालीस हजार राखल गेल. जगह बुक कराबय सं पहिने पूरा जानकारी ल लेल करब जेहि सं आगां कोनो परेशानी नहि होए. हवाई जहाज के सुविधा अहां के फोन पर जगह बुक करएला के दू घंटा के अंदर मिल जाएत. दरभंगा हवाई अड्डा सं मरीज के ल जाsक कोलकाता के मेडिको सुपर स्पेशलिटी अस्पताल मे भर्ती कराएल जाएत. आओर हां ई सेवा अहां के दिने मे मिलत... राति मे नहि.
ओना त एहि अस्पताल के पास खुद सभ सुविधा मौजूद अछि. 500 बेड के अतिआधुनिक बड़का अस्पताल अछि. मुदा अगर अहां दोसर कोनो अस्पताल मे इलाज कराबय चाहय छी त सेहो करा सकय छी. एहि अस्पताल मे बाइपास सर्जरी के फीस 99 हजार रुपया...न्यूरोलॉजी के फीस तीन लाख रुपया...एनजियोग्राफी के फीस 6450 रुपया...किडनी ट्रांसप्लांट के फीस 2.40 लाख रुपया...आओर डायलिसिस के फीस 800 रुपया अछि. भर्ती कराबय सं पहिने अहां देल गेल नंबर पर फोन क सभ जानकारी ल सकय छी.
दरभंगा सं मरीज के लेल हवाई सेवा


text:
गिरिंद्र नाथ
नई दिल्ली। मैथिली क ऑनलाइन प्रसार तेजी स भ रहल अछि। ब्लॉग क दुनिया मे मैथिली मेे साहित्य लिखल जा रहल अछि। तमाम मैथिली ब्लॉग पर समसामायिक विषय पर गंभीर चर्चा भ रहल अछि, जे एहि भाषा कए नवीनता द रहल अछि। मैथिली साहित्य पर चर्चा एकरा आओर गंभीर बना रहल अछि। एकर स्तर कोनो आन क्षेत्रीय भाषा स कम त नहि अछि, बल्कि हिंदी आ अंगरेजी स सेहो कम नहि कहल जा सकैत अछि। किछु एहने हाल सोशल नेटवर्किंग वेबसाइट्स क सेहो छै। फेसबुक, ऑरकुट जेहन साइट पर लोक मैथिली मे खूब टिपिया रहल छथि।
फेसबुक पर त पैघ संख्या मे मैथिली मे लिखनिहार मौजूद छथि। पड़ोसी देश नेपाल एहि मे हमरा सब स किछु आगू अछि। आहि ठामक निवासी जे फेसबुक पर उपस्थित छथि, ओ सब मैथिली मे अपन गप लिख रहल छथि। मैथिली क ऑनलइन प्रसार पर गप करबाक दौरान एहन वेबसाइट्स क नजरअंदाज नहि कैल जा सकैत छैक।
फेसबुक आओर अन्य सोशल नेटवर्किंग वेबसाइट पर लोग गपशप क अलावा मैथिली लेल अभियान सेहो चला रहल छथि। कतैक रास समूह छै, जे मैथिली आओर मिथिला विषय पर केंद्रित छै। फेसबुक पर ‘मैथिली लिखबा मे गर्व महसूस करू’ नाम स एकटा समूह छै, जकर एहन धरि 73 टा सदस्य भ चुकल छै। एहि ठाम खूब चर्चा होएत छै जे आखिर ऑनलाइन दुनिया मे मैथिली क प्रसार कोना कैल जाए।
ऑनलाइन मैथिली क प्रसार मे कंप्यूटर विज्ञान क विशेषज्ञ सेहो जुटल छथि। एकरे परिणाम अछि जे आब मैथिली क ऑपरेटिंग सिस्टम (ओएस) बनि गेल अछि। फेडोरा, जे लिनक्स क एकटा लोकप्रिय वितरण छै, आब मैथिली भाषा मे ओएस जारी क रहल अछि। मैथिली क ओएस बनेबा लेल एखन धरि करीब दस लाख शब्द अनुवाद कैल गेल अछि।
ऑनलाइन दुनिया मे मैथिली क बढ़ैत धाक क पाछु लोकक कहब अछि जे अपन गप अपन भाषा मे लिखबाक आनंद किछु आओर होएत छै। तमाम सोशल नेटवर्किंग वेबसाइट्स आ पोर्टल पर मैथिली मे चर्चा हिंदी या अंगरेजी मे भ रहल चर्चा क बीच एहि भाषा कए नव जीवन द रहल अछि। एकरा आओर समृद्ध करबाक क जरूरत छै। खासकर तकनीक संबंधी चर्चा मैथिली मे बेसी स बेसी करबाक जरूरत छै, जाहि स एकर तकनीकी शब्द मे बढ़ोतरी भ सकए।


text:
'मैथिल समाज सं आशा कें भेटलैक निराशा'
कलकत्ता. मध्यमग्राम कांड केर धाह सं कलकत्ता झड़कि गेल अछि एहि संपूर्ण मामिला मे मैथिल उदासीनता शर्मनाक अछि. ममता बनर्जी सरकार कें सत्ता मे अयलाक बाद बंगाल मे दुष्कर्म केर कांड मे जाहि तरहें वृद्धि भेल अछि. ई स्थिति आजादी सं पहिने भेल ओहि घटनाक स्मरण करबैत अछि, जाहि कें बाद गांधीजी सेहो मर्माहत भेल छलाह. सरकार केर हालति ततेक खराप छै जे ओ पीड़िता केर दुःख सं बेसी अपन बचाव मे लागल अछि. पुलिस विभाग केर नाकामी जगजियार भेने प्रशासन गुम्म अछि. देश भरि मे बदनाम होइत छवि कें बचयबाक लेल सरकार कें जतेक भ' सकैत अछि अपन बचाव लेल अपस्यांत अछि. एहि समस्त क्रियाकलाप मे पीड़िता ओ ओकर परिवार केर घोर उपेक्षा जे भेल अछि, जे निंदनीय अछि. ज्ञात हो जे पीड़िता मिथिला सं सम्बन्ध रखैत अछि आ समस्तीपुर केर निवासी अछि. दुष्कर्मक बाद किशोरी कें जरा क' मारि देल गेल जकर बाद बवाल शुरू अछि. कलकत्ता मे विभिन्न संगठन द्वारा सरकार केर विरोध मे जुलूस आदि निकलल जा रहल अछि. मामिला मे सौरभ गांगुली, गीतेश शर्मा सहित बुद्धिजीवी लोकनि आगां अयलाह अछि.
कतय अछि मैथिल संगठन?
कोलकाता मे साल भरि विभिन्न तरहक साहित्यिक-सांस्कृतिक गतिविधि चलौनिहार मैथिल संगठन सभ एहि मामिला चुप अछि. किनको कनियो फुरसति नहि अछि जे अप्पन लोक लेल किछु क' सकत. किछु दिन पूर्व मिथिला केर हक़ लेल पार्टी चलौनिहार एक नेता एही घटना कें ल' मिथिमीडिया सं संपर्क केलनि आ मिथिमीडिया दिस सं सूचना उपलब्ध कराओल गेल. तहिया सं आइ धरि ओहि नेता कें एहि कें ल' किछु करैत ने देखल गेल आ ने सुनल गेल. मैथिल लोकनि द्वारा एहि मामिला मे निश्चिन्त रहब शर्मनाक अछि. कलकत्ता एहि मामिला मे बेस कमजोरी देखओलक अछि. एतय युवा एक्टिविस्ट केर पूर्ण अभाव अछि. साहित्यिक-सांस्कृतिक गतिविधि मे सभ सं बेसी एक्टिव महानगर जनसरोकारी मामिला मे नयन निच्चा कयने अछि. धियान देबय योग्य बात ई अछि जे बिहारी संगठन सभ सेहो मामिला मे कतियाएल अछि.
हमसे किसी ने कहा ही नहीं!
पीड़िता केर पिता एक समाचारपत्र कें देल बयान मे कहलनि अछि जे मैथिल समाज केर अंग रहने हुनका गुमान छलनि मुदा बेर पर केओ काज नही आयल. जखन मिथिमीडिया एही मामिला मे कलकत्ता मे अपना कें मैथिल समाज केर पक्षधर राजनेता कहयवला नेता सं संपर्क केलक त' ओ कहलनि जे हमरा पीड़ित दिस सं केओ संपर्क नहि कयलक. हम एहि मामिला मे अपना दिस सं बहुत किछु क' रहल छी. यौ सरकार, आब करय लेल बांचल की अछि? ज्ञात हो जे ओ नेता सत्तासीन पार्टी सं जुडल छथि आ निष्क्रियताक कारण राजनीतिक बाध्यता भ' सकैछ. ओम्हर एहि समस्त मामिला मे मैथिल बुद्धिजीवी लोकनि सुगबुगायब शुरू केलाह अछि. बिहार सरकार दिस सं पीड़ित परिवार कें देल आर्थिक मदति राहत आ उसास लेने आयल.
पीड़ित परिवारक संग अछि जनसमूह
अपराधी पुलिस गिरफ्त मे अछि आ ओकरा फांसी केर सजा देल जयबाक मांग कयल जा रहल अछि. पीड़ित परिवार कें मीडिया, बुद्धिजीवी ओ जनसमूहक संग अछि. वामसमर्थित संगठन सभ सेहो शुरुए सं पीड़ित परिवार केर संग अछि जे सभ तरहक मदति लेल तैयार अछि. महानगर मे सरकार कें घेरबाक कोनो अवसर विपक्षी नहि छोड़य चाहैत अछि. मामिला केर राजनीतिकरण भेने बिहार सरकार द्वारा पहुँचाओल आर्थिक मदति कें सेहो लोक ओही चश्मा सं देखैत अछि. मुदा जे हो मिथिला-मैथिली नाम पर अपन राजनीति चमकाबयवला नेता सभ देखार भेलाह अछि.
(Report: मिथिमीडिया ब्यूरो)
Tags: हालचाल


text:
मैथिली किस्सा : मिथिलामे माँ काली शक्तिक अवतार मानल जाइत छथि। गोनू झा हुनकहि उपासक छलाह। हुनक उपासना कयलाक बादहि ओ कोनो आन काज करैत छलाह। तेँ हुनका प्रत्येक काजमे सफलता भेटैत छलनि।
एक दिन गोनू झा निशचय कयलनि जे, जेना हो, माँ कालीक दर्शन कायल जाय। एहि लेल ओ निरन्तर हुनक आराधना करय लगलाह। मां काली प्रसन्न भेलथिन आ निशचय कयलनि जे साक्षात् दर्शन देबासँ पूर्व गोनू झाक साहसक परीक्षा लेल जाय।
गोनू झा के माँ कालीक मिलल आशीर्वाद
एक राति गोनू झा सूतल रहथि। निसभेर रातिमे माँ कालीक दर्शन देलथिन। हुनकर रूप विकराल छल। एक सय मुहँ रहनि मुदा हाथ दुइये टा। गोनू झा हुनकर ई रूप देखि के कनिको विचलित नहि भेलाह। ओ पहिने त हुनका प्रणाम कयलनि मुदा गोनू ठठाक हँसि पड़लाह।
माँ कालीककेँ विशवाश रहनि जे हुनकर ई भयंकर रूप देखि गोनू झा विचलित भ उठताह, मुदा हुनका हँसैत देखि पुछलथिन – “की, हमर ई रूप देखि अहाँकेँ डर नै भेल?”
गोनू झा कहलथिन – माँ बाघसँ डर होइत छैक मुदा ओकर बच्चा ओकरासँ कनेको नहि डराइत अछि, अपितु ओकरा देह पर कुदैत – फनैत रहैत अछि। तखन अहीं कहू जे अहाँ सँ अहाँक नेनाकेँ डर लगतै?”
माँ काली कहलथिन – “गोनू अहाँक मन्तव्य एकदम सत्य अछि। मुदा ई त कहू जे हमरा देखि अहाँकेँ हँसि कियक लागि गेल?”
गोनू झाक उत्तर भेलनि – “हे माँ हमरा मात्र एक मुहँ आ एक नाक अछि, मुदा दु टा हाथ रहितो सर्दी भेला पर नाक पोछैत-पोछैत परेसान रहैत छी।”
माँ काली कहलथिन – “अहाँ कह की चाहैत छी?”
गोनू झा आगू कहलथिन– “अहाँकेँ एक सय मूँह आ एक सय नाक अछि, मुदा हाथ दुइये टा। हमरा चिन्ता भ गेल जे सर्दी भेला पर अहाँ अपन नाक सभ कोना पोछैत होयब। आ यैह कल्पना करैत हमरा हँसी लागि गेल।”
गोनू झाक ई परिहास सुनि माँ काली सेहो हँसि पड़लीह आ बजलीह – “गोनू’ अहाँ बुधियार भक्त छी। हमरो अहाँ नहि छोड़लहूँ। जाउ हमर आशीर्वाद अछि जे आहाँकेँ धूर्ततामे क्यो नहि हरा सकँए।”
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
कथा ::
सम्भावना
महाप्रकाश ■
ओ आबिते तपाक सँ पुछलनि- “हाथी देखने छह” अर्थ बूझल छह ?
ओ अपन एहि प्रश्नक संग टेबुलपर झुकि आएल रहथि। हुनकर चानि पर उम्र आ अनुभव केर चमक रहनि। गज्जोभायक एहि प्रश्न सँ कनेक अकबका गेल रहथि जयवर्द्दन। हुनक आँखि मे देखैत उतारा देलनि जयवर्धन- हँ हौ... हाथी केँ के पूछय, हम तँ ऐरावत सेहो देखने छी- अर्थ सेहो बूझल अछि।
उत्तर सुनैत गज्जोभायक आँखि जेना फाटि गेलनि। विस्मय आ अविश्वास सँ भरि अयलाह- ऐरावत! कतऽ देखलह?
-किएक बड़द देखऽ लेल अहाँ पशुपतिनाथक ओतऽ जाउ से भऽ सकैत अछि आ हम ऐरावत देखऽ इन्द्रक ओतऽ जाइ से संभव नै!
-इन्द्र तोरा कतऽ भेटलह?
गज्जोभायक अविश्वास अस्वभाविक नै रहनि।
-“इन्द्र तँ अहाँ केँ कत्तहु भेटत... ध्यान सँ देखहक ने... नै भेटतह तँ विष्णु! वि-शिष्ट अणु –वि-शेष अणु-विलक्षण अणु- बिष्णु नै भेटतह- इन्द्र तँ आब जतऽ ततऽ“ - जयवर्द्धनक स्वर मे विश्वास रहनि।
गज्जोभाय जोर सँ हँसलाह- तोँ ज्ञानी लोक छह, आब जँ तोँ इन्द्र केँ चीन्हैत छह तँ राजा केँ चीन्हैत छह, जमीन्दार-सरकार केँ सेहो चीन्हैत छह.. नीक बात..तोहर यएह गुण हमरा विवश करैत अछि जे हम तोरा एकटा कथा सुनाबी.. समय देबहक?
बाहर विकट रौद रहैक। कार्यालय सँ अधिकांश कर्मचारी जा चुकल छल। रौद मे थोड़बे काल चलला सँ जयवर्द्धन केँ पेशाब रुकि जाइत छनि। वीर रहथि। अतएव हुनका कथा सुनबेक छल ।
बजलाह- समय अछि, समय हमरा लेल पोस्ट कार्ड थिक जे जतबा लिखि..।
“बस्स-बस्स भऽ गेलैक”.. गज्जोभाय बजलाह- “राजाक मूल होइत अछि भय आ शंका..बूझल छह? ओ उपरका हो अबैत मोंछ राशि केँ दूअ दिस सँ सम्हारैत हाथ फेरलनि- मुस्टंड गवरू छौंड़ा रोज देखैत छल, जमींदारक हाथी सबार, परोपट्टा मे घुमैत, दर्प सँ धधकैत जमींदार ओकर हाथीक मस्तान चालि....वाम-दहिन मूड़ी आ झारैत। ओ देखय आ मोन मसोसि कए रहि जाए। ओकरा रहि-रहि कए जमींदारक सूनल, देखल-भोगल कथा वृत्तान्त व्यथित करैक...। मुदा एक दिन...
बाहर रौद अखनो प्रचण्ड रहैक आ हवा सेहो उद गेल रहैक, जयवर्द्धन खिड़की सँ बाहर देखलनि। विमछैत बजलाह-“खिस्सा मे मोन नै लागैत छह, ध्यान नै देबहक तँ कहबाक कोन प्रयोजन कोन..
- नै-नै, ....एहेन कोनो बात नै- हबरब नै देखैत छहक.. केना आ कतेक गोंगिया रहल छै.. जयवर्द्धन किंचित म्लान मुख भेलाह।
- धूः बुड़ि- हवाक रुख आकि बिगड़ैत पर्यावरण कें की तोँ बदलि देबहक..की हम बदलि सकै छी समयक गति केँ, अकानैत रहऽ आ बस्स..पे आ भोगैत रहऽ। बस्स..।
जयबर्द्धन के राजनीतिक पर्यावरणक सेहो स्मरण, मुदा आब ओ कथा रस मे व्यतिक्रम नै चाहैत रहथि- आगू कहह...
“मुदा एक दिन ओइ गवरु मुस्टंड केँ नै रहल गेलैक, जहिना ओ हाथी पर सवार दर्प सँ धधकैत जमीदार-सरकार केँ देखलक,... ओकरा छाती मे जेना लहरि उठलैक...ओकर पहिल इच्छा भेलैक जे ओ सीधे जमींदार पर छड़पय आ हौदाक संगे जमीनपर पटकए.. मुदा एतेक ऊँच ओ फानि नै सकैत छल..अथच ओ हाथीक नाङरि पकड़ि अपन पएर जमीनपर अंगद जकाँ रोपि देलक...वाम दहिन, आजू-बाजू देखैत...हाथी पर सवार केँ आघात भेलैक, हाथीक मस्तान चालि मे व्यवधान अयलैक..हाथी चिंघाड़ कयलक ....महावत जोर सँ बमकल...गज लए छौड़ा पर उठल....”
भयाक्रान्त जयवर्द्धनक मुँह खुललनि, एकदम्मे अंतिम प्रश्न कयलनि- “छौड़ा बजलैक की नै?”
-हँ हौ, जमींदार पढ़ल लिखल लोक रहथि शिक्षित लोक.. हनकर पुरखा सभ सेहो विदेशी विद्यालय आ विश्वविद्यालय सभ मे पढ़ने रहनि...अपनो कैबरिज कि हावर्ड मे पढ़ने रहथि... हुनका भाषाक महिमा आ वाणीक प्रभावक विशेष ज्ञान रहनि। अतएव क्रोध केँ घोंटलनि आ शांत स्वरेँ महावत केँ बरजलनि- “छोड़ह अबूझ छैक..नेदरमति छैक”।
किन्तु हुनक चित्त अशांत रहलनि। किछुए कालक उपरान्त, राज्यक सीमा रेखा केँ दूरे सँ देखैत, चिंतितमना राजमहल मे घूमि अयलाह।
प्रात:काल ओ अपन दीवान सँ पुछलनि –“किनक बालक छल ओ...? दीवान साहेब केँ समग्र कथा बूझल छलनि। बजलाह- “श्रीमन् ओतऽ फल्लामांक बेटा थिक- बजाऊ की?
किछुए कालक उपरान्त फल्लांमा केँ उपस्थित कएल गेल। भयाक्रान्त..थरथर कांपैत..धोती प्रायः तीतल। जमींदार साहेब केँ देखिते मूलुंबित, किंवा शाष्टांग दैत, निहोरा करैत बाजल- “सरकार... अपराध क्षमा कैल जाऊ”।
“नै..नै कोनो अपराध नै... बहुत करेजगर छथि अहाँक बालक... बहादुर... वाह रे वाह संभावना सँ भरल...अपार संभावना अछि अहाँक बालक मे...”, जमींदार साहेब शांत किन्तु गम्भीर स्वर मे बजलाह ।
फल्लांमा केँ किंचित भरोस भेलैक। हाथ जोड़ने ठाढ़ भेल— “छौड़ा उकपाती छैक.. निश्चये कोनो अपराध केने हएत..हम ओइ अबंड सँ तंग छी सरकार.. जे सजा हो हुकुम...ओ धौना खसौने ठाढ़ रहल।
“ नेना सँ कियो तंग हुअए! कोनो अपराध नै कयलक अछि अहाँक बालक, किन्तु आब ओ विहनजोग भेल..ओकर ब्याह कऽ दियौ...ब्याह कऽ देबै तँ घर गृहस्थी मे लागत.. चित्त शान्त रहतैक। शांत किन्तु आदेशात्मक स्वर मे बजलाह जमींदार साहेब।
“सरकार...के करतैक ओइ अबंड सँ ब्याह...की हैतैक ओकर ब्याह करा कऽ...करमे फूटल छैक...”, विलाप कयलक फल्लामां मर-।
“आब अहाँ जाउ, ब्याहक मोन बनाउ..हम देखैत छिऐक-”, जमींदार सरकार आदेश कयलनि।
फल्लांमाक गेलाक उपरान्त जमीन्दार साहेब उपस्थित दीवान सँ पुछलनि— “ककर बेटी छैक रानी मुखर्जी आ कैटरीना सन, पता करु तँ... ओकरा सँ ऐ छौड़ा केँ ब्याहि देबाक छैक ..।”
जयवर्द्धन केँ अपन हँसी रोकि नै भेलनि... गरीबक बेटी की रानी मुखर्जी आ कैटरीना सन होइत छैक- ओ चकित रहथि ।
“ऐमे हँसबाक कोन बात... जकरा जे बूझल रहतैक से सएह ने बाजत...तोँ रोटी कहबह ओ ब्रेड बाजत... ओना तोँ बिसरि रहलह अछि जे महाराज शान्तनु केँ मल्लाहेक बेटी पसिन्न पड़ल रहनि...।” गज्जो भायक उत्तर सँ जयवर्द्धन निरुत्तर भेलाह।
चिल्लामांक बेटी बड़ सुन्नरि। बड़ दिव्य। पाकल धान सन-ए। अगहनक दुपहरिया सन चमक। कोशीक धार सन चंचल। प्रायः सभ केँ बूझल रहैक। तेँ...
दरबार मे चिल्लामां केँ बजाओल गेल। अपराध बोघक बोझ सँ ठाढ़ नै रहि पाबैत छल। हवोढेकार कानैत बाजल— “से बिनु मायक बेटी छैक... जरुरे कोनो अपराध कएने हएत, लोकक झाड़ी फानब ओकर आदति भऽ गेलैक अछि.. अवस्से कोनो दिन कएने हएत... हम सरकारेक सोझाँ मे ओकरा दोखरि देबैक..चिल्लामांक नोरक कोनो छोर नै रहैक।
सरकार ओकरा अपन पाँज मे भरि कऽ उठौलनि। बजलाह- “कोनो बात नै छैक... पहिने नोर पोछह चित्त शांत करऽ, बात किछु नै छैक... हम सुनलहुँ जे तोहर बेटी आब वियाह जोग छह, फल्लांमाक बेटा पट्ठा जवान...कहलक क्यो जे नीक जोड़ी हेतै, तँ से नीक बात... तोँ ब्याह लेल तैयार हुअ तेँ खरचाक कोनो चिन्ता नै...हम सभ देखबैक... हम छी..सभटा मददि करबह..।
चिल्लामां किछु बाजऽ चाहलक। मुदा, बाजि नै भेलैक। कदाचित जमींदार सरकारक उदारता आ दान सभक स्मरण सँ ओकर कंठनली अवरुद्ध भऽ गेल रहैक।
गज्जोभाय आगाँ कहलनि— “भेल... फल्लामांक आ चिल्लामांक बेटीक ब्याह सभहिक सहज सहमति सँ भेल। सरकार—जमींदार ओकरा सभहिक समाजिक स्थिति अनुकुल खैयाल रखलनि। समाज कतोक बर्ख धरि हुनकर ऐ कथा-व्यवहारक सोहर गाबैत रहल। क्यो जमीन्दारक सवारी रोकबाक कोनो हिम्मति नै कयलक। लोक तँ आइयो सरकार जमींदार सँ बहुत रास आस राखैत अछि। संभावनाक आस आ कि आसक संभावना मे समाप्त नै होइत छैक.. किछु कुकुर भुकैत अछि, मुदा किछुए.., अधिकांशक गर मे पट्टा लागि गेलैक अछि... कतोक केँ गरदनि मे तँ सोनाक जिंजीर छैक, किछु भुकैत मारलो गेल... जानि नै कतेक...”
“ अंय हौ भाय ....ओइ छौड़ा आ छउड़ीक की भेलैक? जयवर्द्धन जिज्ञासा कयलनि ।
गज्जोभाय एतबा सुनिते क्रुद्ध भऽ गेलाह..? यएह छियह तोहर पाखण्डी रुप.. तोरा की नै बूझल छह।”
“हमरा किए बूझल रहत... कथा तोहर..कहलऽ तोँ आ बूझल रहत हमरा?” जयवर्द्धन गज्जोभाय केँ लपेटलनि। “हेतैक की ..दुहू छौड़ा छउड़ीक एक आश्रम भेलैक- आगाँ कालक लीला— बिसरा गेल रंग रभस, बिसरा गेल छउड़ी.. तीन चीज यादि रहल, नोन-तेल लकड़ी, से दुनू नोन तेल मे लागल रहल.. बाजार मे व्योपार ये, चौअन्नी-अठन्नी केँ के पूछय...टाका पचटकही धरि प्रमुख भऽ गेलैक... समय एकदम्मे बदलि गेलैक..देश-काल। मन मोहनी छतरी तर आबि गेलैक... टोपी पर टोपी.... टोपी टोपी... लोक टोपीक रंगे देख कऽ नेहाल, किछु दिनक उपरान्त सुनल जे छौड़ा रोजी रोटीक खोज मे दिल्ली कि हरियाणा कि कुरुक्षेत्र चलि गेलैक, आइ धरि नै घूमलैक-ए।”
“कतेक बर्ख भेलैक?”, जयवर्द्धनक स्वर म्लान रहनि।
“किएक... हम बड़ बकलेल जे जिनगीक कैलेंडर राखी? तोरे सन मूर्ख जिनगीक कैलैंडर राखैत अछि”, गज्जोभाय किंचित उत्तेजित आ खिन्न भेलाह”
“एम्हर फल्लामां आ चिल्लामां बान्ह जे टुटलैक ओही बाढ़ि मे कतहु बहि गेल... आब छउड़ीक दिन पहाड़ भेलैक आ राति प्रेतग्रस्त। हेमनि मे सूनल अछि जे छउड़ी, प्रतिदिन राष्ट्रीय राजमार्ग १९४७ पर जाइत छैक- जतऽ दुनियां जहानक बस-ट्रक आबि कऽ रुकैत छैक छउड़ी जाइत छैक, एहि आस आ सम्भावना मे जे ओ छौड़ा औतैक.. कोनो दिन, कोनो दिशा सँ औतेक ..”
गज्जोभाय अन्ततः मौन भेलाह। जयवर्द्धन केँ कोनो प्रश्न नै फुरलनि।
___________________________________
महाप्रकाश मैथिलीक समादृत कवि-कथाकार छथि। कविता संभवा आ संग समय केँ शीर्षक सँ दू गोट काव्य-संकलन प्रकाशित। एकर अतिरिक्त मैथिली आ हिन्दीक विभिन्न पत्र-पत्रिकादि मे कविता, कथा, निबंध, रिपोर्ताज आदि प्रकाशित-प्रशंसित।


text:
कलकत्ता. मैथिली दिवसक अवसर पर जानकी सेवा संघ, कोन्नगर विद्यापति लेन, शास्त्रीनगर (शिवमंदिर लग) तीन दिवसीय आयोजन करय जा रहल अछि. एहि मास अर्थात दिसंबर २०, २१ ओ २२ तारीख कें कोन्नगर मे आने बेर जकाँ एहू बेर कार्यक्रम आयोजित अछि. नबोनारायण मिश्र एहि विषय मे जनतब देइत कहलनि जे २० आ २१ दिसंबर कें अष्टजाम नाम संकीर्तण होयत. रविदिन २२ दिसंबर कें भाखा प्रेमी ओ मैथिल बुद्धिजीवी लोकनि मैथिली हेतु विमर्श करबाक हेतु जुटताह. जनतबक अनुसार कार्यक्रम मे वरिष्ठ साहित्यकार रामलोचन ठाकुर, नवीन चौधरी, प्रो. शंकर झा, प्रफुल्ल कोलख्यान, जीबेन्द्र मिश्र आदि लोकनि उपस्थित होयताह. ज्ञात हो जे भाखा कें संविधानक अष्टम अनुसूचि मे स्थान भेटबाक अवसरक दिन प्रत्येक वर्ष मैथिल, मिथिला ओ मैथिली सं जुडल संस्थादि देश-विदेश मे विभिन्न कार्यक्रम आयोजित करैत अछि. (Report: मिथिमीडिया ब्यूरो)
Tags: हालचाल


text:
हमर गामक ओ थाले-थाल सड़क आब बनि गेल अछि. लोक मे एहि कें ल' खुशी छै. आब लोक सरकार पर डिपेंड रहब छोडि देने अछि. ग्रामीण सभ सड़कक दुनू कात पनिबट सामूहिक प्रयास सं बनेबाक बात क' रहल छलाह. एहि सं पहिने एही सड़क पर एक पुलक फिनिशिंगक काज गामक लोक अपना स्तर पर केलनि आ सड़क चालू भेल जे दशक भरि सं अवरोधित छल. आब त' बसो-गाड़ी ट्राइल परिचालन करैत छै. बाबूजी कहलनि, 4-5 दिन मे सड़क पूरा तैयार भ' जाएत बस-गाडी लेल.
टेलीफोन हमरा गाम मे बड्ड पहिने सं छल आ बिजली सेहो. हमरा जहिया सं अकील भेल अछि ई दुनू सुविधा निर्बाध रहैत छल. कनियो दिक्कत भेलैक कि गामक उपभोक्ता लोकनि अप्पन प्रयास सं ई सेवा चालू करबैत छलाह. ओना आब मोबाइल रहने टेलीफोनक ओतेक बेगरता नै रहलैक आ बिजली लेल सेहो लोक आब सरकार पर डिपेंड नै अछि. दलानक आगू मे सोलर लाइट लागल छै मुदा सड़क अन्हारे छल. हम रातिक आठ बजे पहुंचलहुँ त' पहिने यैह बात पुछलियनि बाबूजी सं. कहलनि जे हेतैक कोनो खरापी, काल्हि धरि जरैत छलैक.
गाम मे टपिते दूटा कुकुर रस्ता रोकलक कि एकटा आठ-नओ बरखक बच्चा दौगि क' आएल आ ओहि दुनू कुकुर कें पुचकारि क' ल' गेल. अनचिन्हार त' छी हम गाम लेल. कनेक काल लेल चिंतितो भेलहुं जे ई दू दिनक गाम यात्रा बीस दिनक भ' सकैछ जओं ई कुकुर काटि लेत. खैर, पहुंचि गेलहुं घर नीके जकां.
गाछी इसकूल पक्का बनि गेल छै...दू महला. आब जल, शौचालय केर नीक बेवस्था छै इसकूल मे. हमरा सभ मास्टर साहेब दस मिनट कहि क' पड़ाइ छलहुं पोखरिक भीड़ दिस आ से झुण्ड मे. 10 मिनट के' कहय घंटो घुमैत छलहुं गाछी-बिरछी. कहियो काल क' घरो पर चलि आबी एही दस मिनटक छुट्टी मे. ओ दस मिनटक आनंद आबक नेना दोसर रूप मे उठबैत होएत.
पोखरिक घाट आब बनि गेलैक अछि मुदा जलकुम्ही ओहिना छै झंपने. स्नान आब साइते लोक करैए जा क'. घाटपरक सुखाएल तुलसी गाछ सैह त' कहि रहल छल. गढ़ पर शिव मंदिर नीक लागल. काली माए आ बाबा माधवानंद कौलाचार्य केर जग्गह पहिने सं बेसी नीक लागल. मुदा गढ़ केर प्राकृतिक सौन्दर्य हहरि रहल छै. एहि स्थानक विशेषता एकर प्राकृतिक सौन्दर्ये छै.
ब्रह्मास्थान मे सेहो पीपड़क गाछक नीचां मंदिर-भवन बनि गेल छै. ओतुक्का पोखरि मे एहि बेर बत्तख दल नै भेटल. मुनाइ बाबाक दलान पर कोनो भोजक तैयारी भ' रहल छल. दलान धरि गेलहुं त' अपने भेंट भेलाह. कहलनि, बोर्डक स्टूडेंट सभ कें फेयरवेल छै आइ. ओहि सरस्वतीक स्थल पर आब बड बेसी साधक अछि. हमरा मोन पडल ओ अखडा चौकी जाहि पर बैसि क' हम सभ 5टा सहपाठी पढैत छलहुं भोर-दुपहरिया. सरस्वती पुत्र आ शिक्षक प्रताप बाबू कें नै पाबि खटकल कनेक. आब ओ नै भेटताह कहियो. एहि सं पछिला बेर ओ दौगिक' आंगन जा चाह लेल कहने छलाह. विद्वान आ सहज व्यक्तित्वक लोक कम छै आब आ आब ओहो नै रहलाह.
आलम कें नमाज पढबाक छलैक आ ओ बाइकक चाभी ल' विदा भेल महजिद दिस. ओकरे संगे हमहूँ चौक पर विदा भ' गेलहुं. आब हमरा ओत्तहि सं कलकत्ता देखा रहल छल आ कंठ भरिया गेल छल. ई सोचि जे ने जानि फेर कहिया...!
— रूपेश त्योंथ


text:
नेली फर्टाडो
नेली किम फर्टाडो (अङ्ग्रेजी: Nelly Kim Furtado, जन्म २ दिसम्बर १९७८) एक कनेडियाई गायिका-गीतकार, रिकर्ड निर्माता आ अभिनेत्री छी । फर्टाडो विक्टोरिया, ब्रिटिश कोलम्बिया, क्यानाडामे पलल बढल अछि।
फर्टाडोक प्रसिद्धी अपन पहिल अल्बम वोआ, नेली! ओ उनकर एकल गीत "आई एम लाइक अ बर्ड" सँ मिलल अछि जे उनका २००१ क वर्ष के एकल गीत क जूनो पुरस्कार आ २००२ क सर्वश्रेष्ठ महिला पॉप वोकल पर्फोर्मंस क ग्रैमी पुरस्कार जितेलक। अहिमे दुई आ अंतर्राष्ट्रीय एकल गीत छल: "टर्न ऑफ़ द लाइट" आ "शीट ऑन द रेडियो (रिमेम्बर द डेज़)"। अपन बेटी नेविस क जन्म के बाद उनकर अपन दोसरा स्टूडियो अल्बम फ़ोकलोर रिलीज केलक। ई व्यापारिक दृष्टी से अमेरिका मे कम सफल रहल। अहिमे तीन अनतर्राष्ट्रीय एकल गीत छल: "पावरलेस (से वाट यु वांट)", "ट्राई" आ "फोर्का"।
२००६ गर्मि मे उनकर आपन तेसर स्टूडियो अल्बम लूज़ रिलीज केलक। ई अखनतक उनकर विश्वभर मे सबसे सफल अल्बम छी। अहिमे प्रथम क्रमाक के हीट गीत "प्रोमिशियस", "मैनइटर", "से ईट राईट" आ "ऑल द गुड थिंग्स (कम टू एन एंड)" शामिल अछि। तिन वर्ष के विराम के बाद सितम्बर २००९ मे उनकर अपन स्पैनिश अल्बम मी प्लान अपन पहिल स्पैनिश गीत "मानोस अल ऐरे" क सग रिलीज़ केलक। अहिमे "मियास" आ "बाजो ओतरा लुज़" बाकी गीत छल। मी प्लान क लेल नेली क सर्वश्रेष्ठ महिला पॉप वोकल अल्बम के लेटिन ग्रैमी पुरस्कारसँ सेहो सम्मानित केने छल। २६ अक्टूबर क एक रीमिक्स अल्बम मी प्लान रिमिक्सेस रिलीज केलक । एक महिना बाद १२ नवम्बर २०१० फ़र्टाडो अपन पहिल सर्वश्रेष्ठ हीट गीतों क अल्बम द बेस्ट ऑफ़ नेली फ़र्टाडो रिलीज केने छल।


text:
एहेन कोनो दिन नहि अबैत अछि जाहि दिन मिथिलामे हत्या एहेन जघन्य अपराध नहि होयत हुए! सभ दिन मिथिलाक अनेको जिला सँ हत्या, लूट, बलात्कार, चोरी-डकैती, फसाद आदिके खराप समाद अबैत रहैत छै!
एक एक दिन मात्र मिथिला सँ 5-5 टा हत्या/हत्याक प्रयास भेल, एहेन समाद सुनि सोचबाक लेल विवश छी जे की मिथिलामे कोनो प्रशासन छै अथवा नहि। बेगूसरायके सांसद गिरिराज सिंह प्रशासनके आलोचना करैत चेतौनि देलनि, दरभंगाक पूर्व सासंद कृति आजादके सचिवके गोली मारि हत्याके प्रयास भेल।
कखनो मुजफ्फरपुर सँ समाद अबैत अछि, हत्याके तँ कखनो सहरसा मधेपुरा सँ समाद अबैत छै! इ अपराधी लोकिनके अछि? हथियार कतय सँ आयल, की सहीमे मानि लिय जे अपराधी सभकेँ बिहार पुलिस नहि चिन्हैत छथि? अथवा फेर मिथिलामे जे अपराधी अछि ताहि सँ बिहारी प्रशासन गठजोड़ कय लेने अछि?
हमर चिन्ताक किछ कारण अछि, हम इहो मानैत छी जे एना सोचबाक नहि छी, तथापि
- मिथिलामे जखन अपराध चरम सीमा पर अछि तखनो बिहारी सत्ता सँ कोनो आवाज नहि उठि रहल अछि!
- मुख्यमंत्री/उपमुख्यमंत्री/मंत्री लोकिन अपराध सँ पीड़ित परिवार सँ कोनो भेटघाट कय सांत्वना नहि दैत छथि!
- दिनदहाड़े दरभंगामे हत्या होइत अछि एसपी इ कहि बचाव करैत छथि जे इ अपराधी सभक बीच आपसी गैंगवार छै!
- जखन कोनो विशेष हो हल्ला भेल तँ मुफ्फरपुरके एसपीके समस्तीपुर आओर समस्तीपुरके पदाधिकारीके मुजफ्फरपुर ट्रांसफर कयल जायत अछि। आओर दुनु ठाम अपराध रोकयमे बिफल छलाह तै ट्रांसफर भेल।
- मिथिलामे होमय बला अपराधक तुलना मगध सँ तुलना कयला पर मगधमे अपराध शून्य नजरि आयत!
- कहल तँ एहेन जायत छै जे मिथिलाक लोक मारि पिट सँ दूर रहय बला होथि छथि, तँ फेर अपराधी की बाहरक अछि?
- अथवा फेर मिथिले सँ अपराधी सेहो अछि? आओर बिहारी सत्ताक संरक्षण भेटल छै?
- की बिहारक सत्ता पक्ष आओर विपक्ष मिल कय मिथिलाक लोकके खून सङ्ग खेल कय सत्ता प्राप्त करबाक मात्र लक्ष्य छै?
अहाँ की सोचैत छी कमेंटमे लिख सकैत छी


text:
१९७५ क्रिकेट विश्वकप
क्रिकेट विश्वकप १९७५ (आधिकारिक रुपमे प्रुडेन्सियल कप) क्रिकेट विश्वकप प्रतियोगिताक पहिल क्रिकेट विश्वकप छल । ई प्रतियोगिता ७ जुन सँ २१ जुन धरि इङ्ल्यान्डमे आयोजन भेल छल । ई टुर्नामेन्ट प्रुडेन्सियल एसुरेन्स कम्पनीद्वारा प्रायोजित छल । ई टुर्नामेन्टमे ८ टा टिम भाग लेने छल । जाहिमे ६ टा टेस्ट मान्यताप्राप्त राष्ट्र तथा २ टा गैह्र टेस्ट मान्यताप्राप्त राष्ट्र छल ।
ई प्रतियोगितामे एक म्याच ६० ओभरक खेलाएल गेल छल आ खेलाडी उज्जर पोसाकमे तथा लाल क्रिकेट बल सँ खेलैक नियम छल । म्याच दिनमे भेला कारण खेल शीघ्र सुरु कएल जाइत छल ।
स्वरूप[सम्पादन करी]
टुर्नामेन्टमे टिमसभके २ समूहमे विभाजन कएल गेल छल जाहिमे प्रत्येक टिम दोसर टिम सँ खेल खेलकि छल । दुई उत्कृष्ट टिम सेमीफाइनलक लेल प्रत्येक समूह सँ अगाडी जाकि नियम छल । सेमीफाइनलक विजेता फाइनल खेलक लेल सक्षम होवाक नियम छल ।
पहिल विश्वकप इङ्ल्यान्डक ७ स्थानमे खेलाएल गेल छल । प्रतियोगितामे कूल १५ खेल भेल छल जाहिमे २ सेमीफाइनल तथा १ फाइनल रहल छल । [१]
सहभागी राष्ट्र[सम्पादन करी]
ई प्रतियोगिताक आयोजक इङ्ल्यान्ड छल । आइसिसी अपन पहिल आयोजन इङ्ल्यान्डके करैक निर्णय केनए छल कियाकी इङ्ल्यान्ड सँ ओ समयमे पर्याप्त संसाधन छल जे एकटा सफल आयोजन क सकैत छल । आइसिसीक अनुसार दिन-रातिक म्याच करैलेल असक्षम भेला कारण इङ्ल्यान्डमे जुनक महिनामे दिन लम्बा भेला कारण एहि प्रतियोगिताक आयोजन इङ्ल्यान्डके देल गेल छल । म्याच दिनमे समाप्त होमएक सम्भावना बेसी छल ।[२]
८ राष्ट्र ई टुर्नामेन्टक लेल सहभागी भेल छल । श्रीलंका तथा पूर्वी अफ्रिका मात्र एहन टिम छल जे टेस्ट खेलैक मान्यता नै पौने छल ।
स्थान[सम्पादन करी]
समुह चरण[सम्पादन करी]
समुह A[सम्पादन करी]
समुह B[सम्पादन करी]
नक् आउट चरण[सम्पादन करी]
सेमीफाइनल[सम्पादन करी]
१९७५ क्रिकेट विश्वकपक पहिल सेमीफाइनल खेल इङ्ल्यान्ड तथा अस्ट्रेलिया बीच खेलल गेल छल तहिने दोसर सेमीफाइनल खेल न्युजिल्यान्ड तथा वेस्ट इन्डिज बीच खेलल गेल छल । पहिल सेमीफाइनल खेलमे अस्ट्रेलिया इङ्ल्यान्डके ४ विकेट सँ आ दोसर सेमिफाइनल खेलमे वेस्ट इन्डिज न्युजिल्यान्डके ५ विकेट सँ हराबैत फाइनलक यात्रा तय केनए छल ।
फाइनल[सम्पादन करी]
फाइनलमे वेस्ट इन्डिज अस्ट्रेलियाके १७ रन सँ हरेनाए छल । वेस्ट इन्डिजक तर्फ सँ कप्तान क्ल्याइब लोयडक तुफानी १०२ रन (८५ बल) बनेनाए छल । अस्ट्रेलियाक अग्रपंक्तिक खेलाडीसभ रन आउट भेला कारण अस्ट्रेलिया बढिया मौका हुसेनाए छल । सन् १९७५ क क्रिकेट विश्वकपमे म्यान अफ द सिरिजक व्यवस्था नै छल ।
सन्दर्भ सामाग्रीसभ[सम्पादन करी]
बाह्य लिङ्कसभ[सम्पादन करी]
- क्रिकेट विश्वकप १९७५ क्रिकइन्फो सँ
- प्रथम विश्वकप १९७५


text:
अपने क' बता दी कि रिजर्व बैंक आर सरकार केँ घोषणाक बावजूद कैल्ह शुक्रवार तक सभ एटीएम बंद छल, एक - आध यदि खुजल तेँ ओहि में पाई नहि छल। आय शनिवार क' जखन एटीएम खुजल तेँ भोरे सँ पैसा निकालबाक लेल लोगक नमहर कतार लैग गेल छल। हालांकि एखन सेहो बहुत रास एटीएम बंद चैल रहल अछि। जाहिक शिकायत आरबीआई क' सेहो कायल गेल अछि। देश भरी म' एटीएम या तेँ बंद अछि या आउट ऑफ सर्विस बता रहल अछि।
आय तेसर दिन सेहो बैंक म' भीड़ के हालात जस के तस छल। लोग भोरे सँ कतार लगा अप्पन नम्बर अएबाक इन्तजार करैत देखार देला।लेकिन भीड़ होयबाक चलते लोग सभ क' पांच-पांच घंटा कतार म' ठाढ़ रहे पड़लन्हि।


text:
इतिहाससँ – यौगिक सूक्ष्म व्यायाम :: स्वामी धीरेन्द्र ब्रह्मचारी
यौगिक विधि सँ सूक्ष्म शरीरक आयाम (नियंत्रण) अर्थात सूक्ष्म शरीर पर काबू पाबि लेनाई यौगिक सूक्ष्म व्यायाम अछि। एहिसँ शरीर के भीतर के प्रत्येक नस-नाड़ी, तन्तु, शिरा, धमनी, माँसपेशी आ हड्डी सबमें विचरण करयवला सूक्ष्म शक्ति सबपर नियंत्रण कयल जाईत अछि।
बुद्धिकर्मेन्द्रियप्राणञ्चकैर्मनसाधिया ।
शरीरं सप्तदशभि: सूक्ष्मं तल्लिगमुच्यते ।।
अर्थात् श्रोत्र (कान), त्वक् (चर्म), नेत्र (आँखि), रसना (जिह्वा), आ घ्राण (नासिका) ई पाँच ज्ञानेन्द्रिय अछि।
वाक् (वाणी), पाणि (हाथ), पाद (पैर), पायु (गुदा) आ उपस्थ (जननेन्द्रिय) ई पाँच कामेन्द्रिय अछि।
प्राण, अपान, समान, व्यान, उदान ई पाँच प्राण आ बुद्धि तथा मन, एहि सत्रह तत्वक समूह शरीर कहलाईत अछि।
यौगिक साधन सबमें प्रणायाम के बहुत उच्च स्थान अछि। सूक्ष्म शरीरक सत्रह तत्वसबमें सँ पाँच प्राणरूप पाँच तत्वक आयाम(नियंत्रण) सँ प्रणायाम होईत अछि। परन्तु प्रणायाम सहित यौगिक सूक्ष्म व्यायाम सँ त सतरहो तत्व अर्थात पूरा सूक्ष्म शरीर पर तथा साथे-साथे स्थूल शरीर पर मनुष्य विजय पाबि लैत अछि।
‘शरीरेण जिता सर्वे शरीरं यौगिभिर्जितम्’
उपनिषद के एहि वाक्य के चरितार्थ करैत मनुष्य यौगिक सूक्ष्म व्यायाम सँ अपन तीनू प्रकार के शरीर पर विजय प्राप्त कय लैत अछि, जहिके फलस्वरूप साँसारिक आ आध्यात्मिक मार्ग के प्रौढ़ पथिक बनिकय अव्याहत गति सँ ब्रह्मानन्द के असीम आगाध सार मे निमग्न होबा में समर्थ भय जाईत अछि।
अन्तर्राष्ट्रीय योग दिवस पर स्व. धीरेन्द्र ब्रह्मचारी जीक याद में किछु हुनक अनदेखल फोटो सब अहाँसबलेल ….
आयुर्विद्या भवन, राँटी(मधुबनी) सँ प्रकाशित आरोग्य पत्रिका नीरोग के नवंवर 1983 अंक में प्रकाशित स्व. धीरेन्द्र ब्रह्मचारी के आलेखक मैथिली अनुवाद।


text:
“मैथिली भाषा साहित्यक महान विश्लेषक : जॉर्ज अब्राहम ग्रियर्सन”
“महान भाषाविद् जॉर्ज ग्रियर्सन : संक्षिप्त परिचय”
संकलित : द्वारा राजकुमार झा ।
**************
मैथिली भाषा-साहित्यक महान विश्लेषक एवम् भारतीय भाषाक विश्वविश्रुत भाषा वैज्ञानिक – सर्वेक्षक जॉर्ज अब्राहम ग्रिर्यसनक जन्म ०७ जनवरी, १८५१ ई० कें ग्लेनागियरी काउंटी, डबलीन, आयरलैंडमे भेलनि । हिनक पिताक नाम जॉर्ज अब्राहम रहनि । ओ ‘एक्सप्रेस’ दैनिक पत्रिकाक सह-अधिकारी एवम् महारानी विक्टोरियाक मुद्रक रहथि । हिनक मायक नाम इजाबेला रक्सटन छलनि । हिनक दुनू मातृ एवम् पितृ कुलमे सरस्वतीक आराधनाक परम्परा छल ।
ग्रियर्सनक प्रारंभिक शिक्षा सेंट बी श्रूजबरीमे भेलनि । तदनुपरांत प्रसिद्ध विद्वान प्रो० बेंजामिन हॉल केनेडीक अभिभावकत्वमे शिक्षा पाबय लगलाह । मुदा, ग्रियर्सनक शिक्षा-दीक्षामे जाहि गुरूक सबसँ बेशी प्रभाव पड़ल, से छलाह भाषाविद् प्रो० रॉबर्ट एन्टकिंसन । प्रो० एन्टकिंसन फ्रेंच, लैटिन, अंग्रेजी, रूसी, चीनी, संस्कृत, तमिल, तेलगु आदि भाषाक ज्ञाता छलाह । कोनो प्रकाण्ड भारतीय पंडित जकाँ अष्टाध्यायी पर हुनक असाधारण अधिकार छलनि । ग्रियर्सन यद्यपि गणितक छात्र छलाह, मुदा गुरूक सानिध्यसँ हिनकहुमे भाषा-साहित्यक प्रति प्रगाढ़ अभिरूचि जागि गेलनि ।
ग्रियर्सन १८७१ ई० मे इण्डियन सिविल सर्विस परीक्षा पास कयलनि । १८७३ ई० मे भारत प्रस्थान करबाक समय जखन ओ गुरूसँ आशीर्वाद लेबाक हेतु गेलाह तS ओ भारतीय भाषाक अनुसंधानक काज सौंपि देलथिन । ग्रियर्सन एकर निर्वाह जीवनपर्यन्त करैत रहलाह । ग्रियर्सन भारतमे ०१८७३ सँ १८९८ ई० धरि रहलाह । एहि दू युगक अभ्यन्तर ओ बिहार व बंगालक विभिन्न स्थान पर विभिन्न रूपमे सेवा कयलनि । एहि क्रममे ०४ दिसम्बर, १८७७ सँ १७ जुलाई, १८८० ई० धरि ओ मधुबनीमे पदस्थापित छलाह ।
मधुबनीक गिलेसन बाजार हुनकहि नाम पर अछि । एहिठाम किछु अस्वस्थ भए तीन मासक अवकाश लए जखन स्वदेश फिरलाह तS पूर्व परिचिता लूसी एलिजाबेथसँ १४ सितम्बर, १८८० ई० कें विवाह कए पुनः भारत आबि गेलाह । विवाहक समय ग्रियर्सनक आयु २९ वर्ष एवम् लूसीक आयु २६ वर्ष छलनि । १८९९ ई० मे ग्रियर्सन अपन देश वापस चलि गेलाह । जतय जीवनक शेष अवधि भारतीय भाषाक सर्वेक्षण एवम् विवेचनमे बिताओल । एहि महान भाषक देहावसान ०८ मार्च, १९४१ ई० मे भेलनि । ग्रियर्सनकें यद्यपि संतान सुख नहि प्राप्त भेलनि, किन्तु भारतीय भाषाक हेतु ओ जे काज कए गेल छथि, से कोटि-कोटि भारतवासी युग-युग धरि उचरैत रहत ।
मिथिलाक लोक, भाषा-साहित्य एवम् संस्कृतिक पहिल परिचय ग्रियर्सनके एकासी सालक (१८७३-१८७४) दुर्भिक्षक समयमे भेलनि जखन अकाल पीड़ित लोकक सहायता-कार्यमे ओ लगाओल गेल छलाह । मुदा जखन हुनका पदस्थापन (०४ दिसम्बर, १८८० ई०) मधुबनीमे भेलनि तS मिथिला एवम् मैथिलकें निकटसँ देखबाक आ गुनबाक पर्याप्त अवसर भेटलनि एवम् ओहि अवसरक सदुपयोग कयलनि । मधुबनी प्रवास अथवा तकर बादक अवधिमे मैथिली भाषा एवम् साहित्यक क्षेत्रमे ग्रियर्सनक अवदानकें मुख्यतः दू कोटिमे राखि सकैत छी ।
१) मैथिलीक सम्मानजनक सरकारी मान्यताक लेल जनमत तैयार करब, तथा
२) मैथिली भाषा-साहित्यक संकलन, सम्पादन, विवेचन एवम् प्रकाशन ।
ग्रियर्सन इजलासमे बैसैत छलाह । वादी-प्रतिवादीके सुनैत छलाह । ओ सभ मैथिली अथवा अन्य स्थानीय भाषाक अतिरिक्त किछु बाजि नहि सकैत छल । जे कियो हिन्दी बजबाक प्रयासो करैत छल, से मैथिलिए भS जाइत छलैक । अपन एहि अनुभवक आधार पर ग्रियर्सनक दृढ़ मत छल जे कचहरी अथवा स्कूलमे स्थानीय भाषा माध्यम बनय । ओ ई मानैत छलाह जे बिहारी भाषाकें सरकारी स्तर पर मान्यता दिआएब बिना सरकारक सहायताक बिनु संभव नहि अछि । हुनकर स्पष्ट अभिमत छल जे कोनो जाति अथवा राष्ट्र संसद द्वारा अधिनियम बनबाए भाषा नहि बदलि सकैत अछि । ग्रियर्सनसँ पूर्वक जे केओ पाश्चात्य विद्वान भेलाह, मैथिलीके एक स्वतंत्र भाषा नहि मानि, हिन्दीक अन्तर्गत रखबाक पक्षधर छलाह । ग्रियर्सन पहिल व्यक्ति भेलाह जे भाषावैज्ञानिक तथ्यक आधार पर मैथिलीकें एक स्वतंत्र भाषाक रूपमे स्थापित कयलनि ।अपन एहि मतक स्थापनाक लेल ओ अनेकों लेख एवम् पोथी लिखलनि । लोकक विरोधक उत्तर देलनि । मैथिलीकें एक स्वतंत्र भाषा मनबाक लेल ग्रियर्सनक राजनीतिक स्तर पर पर्याप्त विरोध भेल आ औखन साम्राज्यवादी मानसिकताक लोकके ई अरघैत नहि छन्हि जे मैथिली भारोपीय आर्यभाषाक मागधी अपभ्रंशक प्राच्य समूहक एक स्वतंत्र भाषा थिक । ग्रियर्सन मैथिली एवम् मैथिलीक विभिन्न भाषिकाक व्याकरण लेखनक अतिरिक्त मैथलीक शिष्ट आर लोक दुनू साहित्यक संकलन, अनुवाद, विवेचन, सम्पादन आओर प्रकाशन कयने छथि । मैथिलीक कतिपय साहित्यकारक प्रसंग अनुसंधान कए साहित्यक विवेचन कयलनि । लोक साहित्य क्षेत्रमे हुनक प्रमुख संकलन-सम्पादन अछि – गीत दीनाभद्रीक ओ गीत नेबारक तथा सलहेस । ओ मनबोधक हरिवंश (कृष्णजन्म) तथा उमापतिक पारिजातहरणक संकलन, अनुवाद एवम् सम्पादनक संग ओहिमे प्रयुक्त समस्त शब्दक सूचिकरण कयलनि । मिथिलाक कतेको कविक परिचय संकलित कयलनि । विद्यापतिक समसामयिक कवि एवम् विसपी ग्रामदानक प्रसंगक अनुवाद कयलनि । जीबछ मिश्र लिखित उपन्यास ‘रामेश्वर’क समीक्षा लिखलनि । फतुरी लालक अकाली गीतसँ लोकके परिचित करौलनि । विद्यापतिक ‘पुरूष-परीक्षा’क अनुवाद कयलनि । “मैथिली क्रेस्टोमैथी” एवम् “ट्वेन्टी वन वैष्णव हिम्स’क” टंकन करबौलनि । बिहार पिजंट लाइफ लिखलनि । मैथिलीक पहिल व्याकरणक संग ओकर उपभाषा सबहक व्याकरण सेहो लिखलनि । हॉर्नलेक संग मिलि बिहारी भाषाक तुलनात्मक शब्द-कोष तैयार करबेलनि । भारतक भाषा सर्वेक्षण तS सर्वज्ञात अछिए । ग्रियर्सन मिथिला भाषाक आधार पर मिथिलाक एक भौगोलिक नक्शा बनाओल जकरा प्राप्त करब हमरालोकनिक लेल अद्याबधि स्वप्नवते अछि ।
“समाज-सुधारक ग्रियर्सन”
********
ग्रियर्सनकें जेनाँ मिथिलाक भाषा आ साहित्यसँ प्रेम छलनि, ओकर स्वीकृति आ संरक्षणक प्रति सक्रिय सेहो छलाह । ओहिना ओ मैथिल समाजमे व्याप्त बहुविवाह, विवाहक अवसर पर साधनसँ बेशी खर्च एवम् अन्य सामाजिक दुर्गुणक निराकरणक लेल सेहो चिंतित रहैत छलाह । एकर उदाहरण थिक – “मधुबनी विवाह समिति ।” जखन शहाबाद निवासी मुंशी प्यारेलाल सरकारी नोकरी छोड़ि समाजमे व्याप्त वैवाहिक कुप्रथाक निराकरणक हेतु आन्दोलन आरम्भ भेल आ ओ लोकप्रिय भेल तS अंग्रेज सरकारक सहयोग करए लागल । एहिसँ ओ अर्घसरकारी भए गेल । बिहारक विभिन्न जिलामे शाखा खोलल गेलैक । दरभंगामे स्थापित शाखाके महाराज लक्ष्मीश्वर सिंहक पूर्ण सहयोग भेटल । हुनक दुनूक काकाजी महाराज कुमार गुणेश्वर सिंह एवम् महाराज कुमार गोपेश्वर सिंह ओहि समिति केर सदस्य बनाओल गेलाह । ओहि संस्थाक नामकरण भेल “मधुबनी विवाह समिति ।
“मधुबनी विवाह समिति” केर मुख्यतः दूटा विन्दू छलैक :
१) विवाहमे खर्च कम करब तथा
२) मैथिल ब्राह्मणमे बहुविवाह रोकब ।
ओहि समयमे मधुबनीक एस डी ओ जॉर्ज अब्राहम ग्रियर्सन छलाह । ओ एहिमे पर्याप्त रूचि लेलनि ।हुनक अध्यक्षतामे १५ दिसम्बर, १८७८ ई० मे “मधुबनी विवाह समिति” केर एक बैसार भेल । बैसारक चर्चाक निम्नलिखित बिन्दू छल :
१) कन्याक विवाहमे टाकाक माँग,
२) विवाहक हेतु कन्याक विक्रय,
३) एक बिकौआक मृत्यु पर हुनक अनेक पत्नीक आजीवन दारूण्य वैधव्य,
४) माता-पिताक आर्थिक विपन्नताक कारण छोट कन्याक वृद्ध अथवा अपंगक संग विवाह,
५) कन्या भ्रूणहत्या,
६) कन्याक विवाहमे विरम्बसँ अनाचारक संभावना, एवम्
७) विवाहमे कर्ज ।
व्यापक दृष्टिक “मधुबनी विवाह समिति’क” सदस्य सभाक समय सौराठ जाय पूर्ण जाँचक उपरांत विवाहक अनुमति प्रदान करैत छलाह । पंजीकारकें स्पष्ट आदेश छल जे बहुविवाहके अनुमति प्रदान नहि करथि एवम् जँ एहि प्रकारक घटना कदाचित देखबामे अबैत छल दण्डित सेहो कयल जाइत छल ।
कन्यागत एवम् वरागत द्वारा कयल गेल खर्चक जाँच समितिक सदस्य करब आरम्भ कएलनि ।परिणाम देखबामे आयल जे खर्चके नुकेबाक यत्न सेहो होमय लागल । ग्रियर्सनक मधुबनीसँ स्थान्तरण, मुंशी प्यारेलाल एवम् महाराज लक्ष्मीश्वर सिंहक देहावसानक उपरांत एहि आन्दोलनक प्रभाव क्रमशः शिथिल होइत चलि गेल ।
एहि प्रकारें जॉर्ज अब्राहम ग्रियर्सन मिथिला भाषाक स्वीकृति एवम् संरक्षणक संग मिथिलाक सामाजिक जीवनमे व्याप्त कुरीतिक निराकरणक क्षेत्रमे महत्वपूर्ण काज कयलनि । एहि सब अवदानक लेल मिथिलावासीके हुनका मोन पाड़ब परम पुण्यक काज थिक । जय श्री हरि ।